ReAl Partiyasına 36 seçki dairəsində (DSK) yer verilib. Bu barədə ReAl Partiyasının Siyasi Komitəsinin üzvü Natiq Cəfərli məlumat yayıb. O bildirib ki, partiya 36 dairənin 9-da katiblik qazanıb...\nReAl Partiyasının sədri İlqar Məmmədov icra başçıları korrupsiya ittihamı ilə həbs olunmuş rayonlarda (Neftçala, Biləsuvar, Şəmkir, İmişli, Kürdəmir və Cəlilabad) seçkilərin saxta keçirildiyini deyib və bunu hakim Yeni Azərbaycan Partiyasına...\n2021-ci ilin II rübü üzrə 10 siyasi partiyaya vəsait ayrıldı. Bu barədə aprelin 29-da Maliyyə Nazirliyindən bildirilib. Məlumata görə, 2021-ci ilin II rübü üzrə - Yeni Azərbaycan Partiyasına, Vətəndaş Həmrəyliyi...\n“İctimaiyyətin və müxalif cameənin seçki prosesində baş verə biləcək qanun pozuntularından xəbərdar olmasının qarşısını almaq üçün hakimiyyət ReAl-ın MSK-da təmsilçiliyinə mane oldu”. Bunu “Toplum TV”-yə ReAl Partiyasının icraçı katibi Natiq...\n“Toplum TV”-nin müsahibi Respublikaçı Alternativ Partiyasının sədri İlqar Məmmədovdur. - İlqar bəy, partiyanız dairə seçki komisiyalarında (DSK) təmsil olunmaq üçün Mərkəzi Seçki Komissiyasına müraciət edib. Son parlament seçkilərindən sonra REAL...\nRespublikaçı Alternativ Partiyası (REAL) Dairə Seçki komisiyalarında (DSK) təmsil olunmaq üçün Mərkəzi Seçki Komisiyasına (MSK) müraciət edib. Müraciətin mətnini partiya sədri İlqar Məmmədov "Feysbuk" səhifəsində paylaşıb. Müraciətdə qeyd olunub ki,...\nParlamentdə təmsil olunan siyasi partiyalara bu ilin büdcəsindən 4 milyon manata qədər vəsait ayrılacağı açıqlanıb - keçən ilkindən təxminən 11% çox. Bu partiyalar hansılardır və onların fəaliyyəti ölkəyə fayda verirmi?...


Gəncə Dövlət Universitetində imtahanlara ciddi hazırlıq - Savash.org\nƏsas səhifə/Fakt/Gəncə Dövlət Universitetində imtahanlara ciddi hazırlıq\nAzərbaycan Respublikasının Təhsil Naziri Mikayıl Cabbarov ali təhsil müəssisələrində 2014/2015-ci tədris ilinin payız (qış) imtahan sessiyasının mövcud normativ sənədlər əsasında təşkil olunmasını, şəffaflığın təminatını, hər bir şikayətin qısa müddətdə operativ şəkildə araşdırılmasını, imtahanların təşkilində və gedişində nöqsanlara, neqativ hallara yol vermiş şəxslər barədə mövcud qanunvericiliyə uyğun tədbirlər görülməsini təmin etmək üçün imtahan sessiyasının təşkili və keçirilməsi barədə əmr imzalamışdır.\nDövlətimizin təhsil sahəsində siyasətini dəstəkləyərək onun daim reallaşması üçün səy göstərən Gəncə Dövlət Universitetinin kollektivi hal-hazırda Təhsil Nazirinin əmrindən irəli gələn bütün göstərişləri layiqincə yerinə yetirməyi başlıca məqsədə çevirmişdir. Rektor Yusif Yusibov payız (qış) imtahan sessiyasının şəffaf, təlimata uyğun şəkildə keçirilməsi üçün hazırlıq işləri ilə əlaqədar aidiyyatı qrumlara göstərişlər vermiş və vacib olan tədbirləri əmrləşdirmişdir.\nİlk növbədə kredit sistemi ilə fəaliyyət göstərən ixtisaslarda imtahan sessiyasının Təhsil Nazirinin əmri ilə təsdiq edilmiş «Kredit sistemi ilə təhsil alan tələbələrin fənlər üzrə imtahanları haqqında müvəqqəti əsasnamə»yə uyğun təşkil edilməsi, təhsilin magistratura səviyyəsinin əyani və qiyabi formasında sessiyanın gedişi zamanı təsdiq edilmiş tədris planlarına və mövcud təlimatlara riayət olunması nəzərə çatdırılmışdır. Universitetdə kredit sistemi tətbiq olunan ixtisaslarda imtahanlar yazılı, test üsulu ilə kompüterlər vasitəsilə, xüsusi qabiliyyət tələb edən fənlərdən isə qabaqcadan yaradılmış komissiya tərəfindən qabiliyyət imtahanı götürüləcəkdir.\nArtıq imtahan cədvəlləri tədris planları əsasında tərtib edilir, imtahan sessiyası başlananadək tələbələrin semestr ərzində topladıqları (kollokviumlar, frontal sorğular, praktik məşğələlərin həlli və s.) balların, tələbələrin imtahanlara hazırlaşa bilməsi üçün imtahan qəbul ediləcək bütün fənlərin mühazirə mətnlərinin elektron formada Universitetin saytında yerlşdirilməsi yaxın günlərdə başa çatdırılacaqdır.\nİmtahanların gedişatı zamanı yarana biləcək münaqişəli halların aradan qaldırılması və müvafiq tədbirlər görülməsi məqsədi ilə imtahan sessiyası başlananadək Universitet üzrə Appelyasiya Komissiyası, yazılı, test və qabiliyyət imtahanlarının gedişatına nəzarət etmək, test imtahanları verəcək tələbələrə istifadəçi adı və şifrəsi paylamaq məqsədilə fənn üzrə mütəxəssis olmayan nəzarətçilər qrupu yaradılacaqdır.\nQabiliyyət imtahanlarının qəbul edilməsi və qiymətləndirilməsi məqsədilə fənn üzrə ixtisasçı müəllim dəvət ediləcək, imtahanlarda baş verə biləcək neqativ halların aşkar edilməsi və vaxtında tədbir görülməsi məqsədilə “İmtahan qərargahı” fəaliyyət göstərəcəkdir.\nİmtahandan bir gün qabaq fənlər üzrə 50 test sualının tərtib edilməsi zamanı məxfiliyi təmin etmək məqsədilə “Test bunkeri” yaradılacaq və lazımi avadanlıqlarla təmin ediləcəkdir.Tələbə yazılı imtahan suallarından və nəticələrdən razı olmadıqda həmin gün Universitet üzrə yaradılmış Appelyasiya Komissiyasının sədrinə əsaslandırılmış ərizə ilə müraciət edəcək, müraciət əsaslı olduqda Appelyasiya Komissiyasının sədri uyğun fakültə dekanı, kafedra müdiri və fənn müəllimi daxil olmaqla öz rəhbərliyi altında komissiya təşkil olunub nəticələr yenidən araşdırılacaqdır. Appelyasiya Komissiyasının rəyi müsbət olduqda tələbənin yazılı cavablarına hesablanmış ballarına düzəliş ediləcəkdir.\nTəhsilin bakalavriat səviyyəsi üzrə yazılı və qabiliyyət, magistratura səviyyəsi üzrə isə yazılı imtahan götürülməsi nəzərdə tutulan fənlər üçün hər birində 5 sual olmaqla 30 ədəd imtahan biletləri hazırlanacaq, kafedra müdiri, uyğun fakültə tədris-metodik şurasının sədri və fənn müəllimi tərəfindən imzalandıqdan sonra tədris şöbəsi tərəfindən möhürlənəcəkdir.\nZəif oxuyan tələbələrlə aparılan işlərə dair hər bir müəllim cavabdehdir. Bu baxımdan da noyabrın 25-dək məsləhət saatlarının qrafiki tərtib edilərək kafedranın müəllimlərinə və tələbə kontingentinə çatdırılması mühüm işlərdən biri kimi nəzərə alınmışdır. Payız (qış) imtahan sessiyası dövründə kabinə və laboratoriyaların iki növbədə, kitabxanaların fasiləsiz işləməsi təmin ediləcəkdir.\nİmtahan semestr ərzində tədris prosesində görülən işlərin yekunu, tələbələrin aldığı biliklərin nəticəsidir. Reallıq, obyektivlik, şəffaflıq imtahanların həlledici amilləridir. Payız (qış) imtahan sessiyasının ilk günlərindən görülən işlər, hər bir əməkdaşın məsuliyyət hissi Gəncə Dövlət Universitetinin rəhbərliyi və kollektivinin qarşısında imtahanların yaratdığı imtahandan uğurla çıxacağından xəbər verir.\nELMİ ƏLAQƏLƏR GENİŞLƏNİR\nGəncə Dövlət UniversitetiMövlana Mübadilə proqramı çərçivəsində 20-dən artıq Türkiyə Universitetləri ilə müqavilələr bağlamışdır. Noyabr-dekabr aylarında bir nəfər əməkdaş Ankaranın Hacıtəpə Universitetində, dörd nəfər əməkdaş Elazığda yerləşən Firat Universitetində təcrübə keçmişdir. Bir həftə ərzində müəllimlər dərslərdə iştirak etmiş, həmçinin dərs demişlər. Hal-hazırda həmin proqram çərçivəsində iki nəfər tələbə Hacıtəpə Universitetində, iki nəfər tələbə Giresunda, Ardahan Universitetindən də bir nəfər tələbə Gəncə Dövlət Universitetindətəhsilini davam etdirir.\nErasmus-webb layihəsinə əsasən 10 nəfər bakalavr, magistr və doktorant İtaliya, Fransa, Finlandiya və Polşada təhsil almaqdadır. Onların beş nəfəri İtaliyanın Ka-Foskari Universitetindədir. Ka-Foskari Universitetində elmi işini davam etdirən doktorant Gültəkin Allahverdiyeva Cənubi Qafqaz məsələlərini araşdırır.\nTempus proqramı çərçivəsində üç qalib layihənin iştirakçısı olan Gəncə Dövlət Universitetilayihələr əsasında işlərini gücləndirməkdədir. Dekabr ayında Bakıda və Naxçıvanda layihə çərçivəsində keçirilən treninqlərdə Universitet əməkdaşları iştirak edəcəklər. ESVİDİP layihəsinin yekununda isə Gəncə Dövlət Universitetindəəlil tələbələr üçün Qərb regionunda ilk olaraq mərkəz açılacaqdır.\nFransadan olan Lusil Vitkov Azərbaycan Fransa İnstitutu ilə müqavilə əsasında stajor qismində Universitetin fransız dili ixtisasında üç ay müddətində dərs demişdir.\nUniversitet Avropa və digər universitetlər arasında əlaqələrini durmadan artırmaqdadır. Bu isə beynəlxalq əməkdaşlıq, təhsil mübadiləsi, daha savadlı mütəxəssislərin hazırlanması sahəsində öz gözəl bəhrəsini verməkdədir.\nİntellektual oyunu “Mer kuboku-2014”\nGəncə şəhərində ilk dəfə Gənclər və İdman Baş İdarəsi və Gəncə İntellektual Klubun təşkilatçılığı ilə ilk dəfə olaraq “Mer kuboku-2014” adı altında “Nə? Harada? Nə zaman?” intellektual oyunu keçirilib. Əsas məqsəd tələbələrin intellekt səviyyəsinin yüksəldilməsi, dünyagörüşlərinin genişləndirilməsi, vətənpərvərlik hisslərinin inkişaf etdirilməsi və s. olub.\nİntellekt yarışında Gəncə şəhərinin ali təhsil məktəblərini əhatə edən 20 komandanın 140 nəfər iştirakçısı mübarizəyə qoşulub. Üç mərhələdə keçən bu yarışda müəyyən vaxt çərçivəsində hər mərhələsində 12 sual olmaqla, ümumilikdə 36 suala cavab tapmaq lazım gəlib. Qalib komandalara kubok, medal və diplomlar təqdim olunmuşdur.\nSevindirici haldır ki, yarışda iştirak edən Gəncə Dövlət Universitetinin “Eidon” komandası komandalar arasında ən yüksək göstəricilərə sahib olub. Belə ki, Gəncə İntellektual Klubunun rəhbəri Natiq Salahovun hazırladığı “Eidon” komandası I yeri əldə edə bilib. “Eidon” sözünün də latınca mənası elə “qələbə” demək imiş.\nGəncə Dövlət Universitetinin rektoru Yusif Yusibov Gəncə şəhərində ilk dəfə keçirilən və bundan sonar mütəmadi keçirilməsi qərara alınan “Mer kuboku-2014” adı altında “Nə? Harada? Nə zaman?” intellektual oyununda qalib gəlmiş komandanın üzvlərini-Royal Hüseynovu (komandanın kapitanı), Fikrət Fərhadlını, İbrahim Salayevi, Royal Məcidlini (İqtisadiyyat fakültəsinin IY kurs tələbələri), Nürəddin Hüseynovu ( Fizika və texniki fənnlər fakültəsinin tələbəsi) və Şövkət Orucovanı ( Xarici dillər fakültəsinin tələbəsi) qəbul edib, Universitetin şərəfini qoruduqları üçün təşəkkürünü bildirmiş və mükafatlandırmışdır.\nGəncə Dövlət Universitetinin Mətbuat Xidmətinin rəhbəri\nİŞİD-dən daha bir vəhşilik: şəhərlər zəhərli ilanlarla doldurulur\nİŞİD 150 qadını edam etdi: Əsgərlərlə cinsi əlaqədən imtinaya görə...


'Gələn il Azərbaycan «Oskar»a iki film göndərəcək'\n2022, 05 İyul, çərşənbə axşamı, Bakı vaxtı 13:40\nOskar mükafatı verilən zaman (arxiv fotosu)\nAzərbaycanın qonşuları Gürcüstanla Ermənistan bu il növbəti dəfə «Oskar»a film yollayacaqlar. Ermənistanı təmsil edəcək «Zəlzələ» filmi 1988-ci ildə Spitakda baş vermiş zəlzələdən bəhs edir. Gürcü Milli Film Mərkəzi «Başqalarının evi» filmini göndərəcək. Bu film 1990-cı illərdə vətəndaş müharibəsi zamanı etnik təmizləmədən sonra bir evin iki ailə tərəfindən zəbt edilməsi, bu evdə yaşayanların xoşbəxt ola bilməməsi haqdadır.\nAzərbaycan niyə «qonşudan geri qalır»? Okeanın o tayında keçiriləcək «Oskar»a film yollamır və ya yollaya bilmir?\nBuna da bax: "Oscar"a rəsmi namizədlərin adları açıqlandı\nAygün Aslanlı: «Senzura var!»\nKinoşünas Aygün Aslanlı qısa cavab verir: «Azərbaycanda istər bədii, istərsə də texniki baxımdan «Oskar»ın şərtlərinə cavab verən filmlər çəkilmir».\nKinoşünas bunun səbəbini senzurada görür: «Dövlət hesabına çəkilən filmlər senzuraya məruz qalır və mövzular lokal xarakter daşıyır. Və bütün bu lokallığın texniki baxımdan təqdimatı da «Oskar»ın şərtlərinə cavab vermir».\n«Məmurların beyninə düşüb ki, dövlət vəsaitinə detektiv, hırıltılı şey çəkilməlidir»\nBuna da bax: "Nabat" və "Axınla aşağı" filmləri indi də Türkiyədə\nAzərbaycan Kinorejissorlar Gildiyasının rəhbəri Hüseyn Mehdiyev də Azərbaycan kinosunda «mövzu senzurası» olduğunu bildirir: «Məmurların beyninə düşüb ki, dövlət vəsaitinə ancaq detektivlər, hırıltılı, tamaşaçıya, kütləyə xoş gələn şeylər çəkilməlidir. Bu cür filmlər dövlət vəsaiti hesabına çəkilməməlidir, bu şeyləri kommersiya qurumları çəkə bilər. Dövlət vəsaitinə sənətdə söz deyə biləcək filmlər çəkilməldir. Ona görə də diqqətəlayiq, «Oskar» yarışmasına çıxarılası film yoxdur Azərbaycanda».\nKinoşünas: «Azərbaycanda istər bədii, istərsə də texniki baxımdan Oskar-ın şərtlərinə cavab verən filmlər çəkilmir»\nHüseyn Mehdiyev Azərbaycanın «Oskar»a film göndərə bilməməsinin bir səbəbini də «yetərincə film çəkilməməsində» görür. «Aydındır ki, yetərincə film çəkilməyəndə seçim imkanı da azalır. Az film çəkilməsinin səbəbi də ayrılan maliyyə vəsaitinin çox cüzi olmasıdır. Normal film ən azı 2-3 milyona çəkilməlidir. Bizdə bu məbləğ bir milyona endirilib. Onu da gah verirlər, gah saxlayırlar... Ayrılan vəsait nə Azərbaycan kinosunun intellektual potensialına, nə də onun təşkilati imkanlarına uyğundur, çox azdır. Bunun nəticəsində layiqli film yoxdur».\nBuna da bax: Gənc rejissor az büdcəylə film çəkməyin çətinliyindən danışır\n«Gələn «Oskar»a iki film göndərəcəyik»\nCəfər Cabbarlı adına «Azərbaycanfilm» kinostudiyasının direktoru Müşfiq Hətəmov Azərbaycanın beş il davamlı «Oskar»a film göndərdiyini yada salır. Onun sözlərinə görə, beş il dalbadal «Oskar»a film yollayıb, bir il göndərməmək problem deyil. Hətəmov Azərbaycanın gələn il «Oskar»a iki yerli film göndərəcəyini bildirir. Amma filmlərin adını açıqlamır, bununla bağlı son qərarı komissiyanın verəcəyini deyir.\n«Hər il «Oskar»a film göndərmək nəsə demək deyil. Ermənilər hansısa həftəlik festivala film göndəriblər, bunu yerli mətbuat qələbə kimi qələmə verir. Ancaq Kann, Venesiya kimi festivallara filmlərimiz göndərilsə də, bizim mətbuatın diqqətini çəkmir», – Müşfiq Hətəmov söyləyir. Onun sözlərinə görə, festivallara, yarışlara film göndərməklə indi «daha ciddi şəkildə məşğul» olduqlarını bildirir:\n«Özümüzü dünya kinosunda daha ciddi kino-kompaniya, daha ciddi dövlət kimi təqdim etməkdən ötrü peşəkar filmlərimizə qiymət verib göndəririk. Son iki ildə filmlərimiz 52 festivalda iştirak edib. Yaxınlarda daha iki filmimiz festivala göndəriləcək».\nHüseyn Mehdiyevsə düşünür ki, Azərbaycandan fərqli olaraq, Ermənistanda kinonun əhəmiyyətini daha çox başa düşürlər və onun beynəlxalq təbliğinə də xüsusi diqqət ayırırlar.\nGələn il fevralın 27-də Amerika Film Akademiyası 89-cu «Oskar» mükafatlarının təqdimatını keçirəcək.


“Kaşıkçı hadisəsindəki səs yazısı Səudiyyə kəşfiyyatçısını şoka saldı” | Azadliq\n13 Noyabr 2018 20:24\n“Kaşıkçı hadisəsinin qeydləri əsl fəlakətdir, səudiyyəli kəşfiyyatçı da dinləyib şoka düşdü”. Bunu Türkiyə prezidenti Rəcəb Tayyip Ərdoğan Parisdən ölkəsinə qayıdarkən jurnalistlərə deyib.\n“Kəşfiyyatımız heç nəyi gizlətməyib, Camal Kaşıkçının Səudiyyə Ərəbistanının səfirliyində öldürülməsinə dair səs yazılarını Səudiyyə rəsmiləri də daxil olmaqla, istəyən hamının dinləməsinə imkan yaratdıq”, deyə Ərdoğan qey edib.\nO bildirib ki, Qərb ölkələrin liderlərinin bu cinayətdən ciddi şəkildə narahat olduqlarını hiss edir.\n“Səs yazıları əsl dəhşətdir. Hətta Səudiyyə kəşfiyyatçısı yazıları dinlədiyi zaman “güman ki, bu şəxs heroin qəbul edib, belə şeyi ancaq heroin qəbul etmiş biri edə bilər” deyəcək qədər şoka düşdü. Ortada belə bir həqiqət var. Buna rəğmən, hadisənin yönünü dəyişdirmək istəyənlər var”i, – deyə Türkiyə prezident bildirib.\nSəudiyyə Ərəbistanı baş prokuroru Ankaraya gələrək türkiyəli həmkarı ilə görüşdüyünü qeyd edən Ərdoğan əlavə edib ki, bu işlə məşğul olan baş prokurorun işin açılmasında maraqlı olmadığını hiss edir.\n“Vəliəhd şahzadə “mən hadisəyə aydınlıq gətirəcəm, lazım olan addımları da atacam” deyir. Biz də səbrlə gözləyirik. Ortada bir jurnalistin qətli var, bu hadisənin açılması, günahkarların tapılması lazımdır. Günahkar Səudiyyədə bu məsələ ilə bağlı həbs olunmuş 18 nəfərin arasındadır. Bunlardan kənarda qalan kimdir? Tapşırığı verən. Onlara bu cinayəti törətmək üçün tapşırığı verən şəxs də aşkar edilməlidir”, – deyə Ərdoğan bildirib.\nŞərlənərək tutulan cəbhəçilərin həbs müddəti uzadı...


24 biletin iddiaçıları – Novator.az\nDünya futbol çempionatının seçmə oyunları oktyabr ayından davam edəcək. 2018-ci ildə Rusiyada keçiriləcək çempionata ev sahibindən əlavə 7 milli komanda bilet alıb. Qalan 24 iştirakçı qarşıdakı iki ayda bəlli olacaq.\nNovator.az bildirir ki, Cənubi Amerikada 3 birbaşa vəsiqə vakantdır. 10 komandanın bir qrupda yarışdığı bu zonada Braziliya finala vəsiqəni və birinci yeri təmin edib. Finala birbaşa çıxış verən sonrakı üç yerdə Uruqvay, Kolumbiya, Peru qərar tuturlar.\nArgentina beşinci yerdədir. Bu yer Okeaniya zonasının qalibi Yeni Zelandiya ilə əlavə vəsiqə üçün iki oyun şansı verir.\n6-8-ci yerlərdə olan Çili, Paraqvay və Ekvadorun da Rusiyaya getmək imkanları qalır.\nŞimali və Mərkəzi Amerikada 6 komanda bir qrupda yarışır. Meksika final biletini təmin edib, 2 birbaşa vəsiqə vakantdır. Lider Meksikanı turnir cədvəlində Kosta Rika və Panama izləyir. Onların indiki mövqeləri final raunduna vəsiqə verir.\nDördüncü pillədə olan ABŞ isə Asiya zonasındakı Suriya – Avstraliya oyunlarının qalibi ilə üz-üzə gəlməyə namizəddir. Amerikanları turnir cədvəlində Honduras təqib edir.\nAsiyadan dünya çempionatına birbaşa vəsiqələri Cənubi Koreya, Yaponiya, Səudiyyə Ərəbistanı, İran alıb.\nAvropada 12 vəsiqə qalır. Qrup qalibləri final mərhələsinə birbaşa çıxır, ikinci yeri tutan komandalardan 8-i isə bunun üçün əlavə oyunlar keçirməlidir. 9 qrupdan yalnız birində – H qrupunda birincinin kimliyinə aydınlıq gəlib: Belçikanın finala çıxması rəsmiləşib. Qalibin ardınca Bosniya gəlir. İkinci yeri Yunanıstan, Kipr, Estoniya da tuta bilər.\nA qrupunda Fransa birinci, İsveç ikinci pillədədir. Hollandiya və Bolqarıstanın liderlərə çatmaq şansı qalır.\nB qrupunda İsveçrə birinci, Portuqaliya ikincidir. Qalan komandalar ələnib.\nC qrupunda Almaniya liderdir, Şimali İrlandiya ikinci pillədə dayanır. Digər komandalar onlara çata bilməz.\nD qrupunda Serbiya və Uels öndə gedirlər. İrlandiya və Avstriyanın da dünya çempionatına çıxmaq şansları qalır.\nE qrupunda Polşa önə çıxıb, onu Monteneqro və Danimarka təqib edir. Digər komandalar ələnib.\nF qrupunda İngiltərə birinci, Slovakiya ikinci yerdədir. Sloveniya və Şotlandiyanın liderlərə çatmaq şansları var.\nG qrupunda İspaniya başda dayanır, İtaliya ikincidir. Albaniyanın ikinci yeri tutmaq şansı qalır.\nİ qrupunda Xorvatiya və İslandiya irəli çıxıb. Türkiyə və Ukrayna liderlərə çatmaq imkanındadır.\nAfrikada 20 komanda 5 qrupda mübarizə aparır. Dünya çempionatına qrup qalibləri vəsiqə alacaq. Hazırda A qrupuna Tunis, B qrupuna Nigeriya, C qrupuna Fil Dişi Sahili, D qrupuna Burkina-Faso, E qrupuna Misir başçılıq edir.\n“Jurnalistin müttəhimi müqəssir adlandırması yolve...\n1,8 milyard nəfər müqaviləsiz işləyir


104 bundan əvvəl – 1918-ci il mayın 28-də Azərbaycan Xalq Cümhuriyyətinin yaradılması ölkəmizin həyatına böyük tarixi hadisə kimi daxil oldu. Demokratik respublika qurmaq məqsədini qarşıya qoyan Azərbaycan Xalq Cümhuriyyəti cəmi 23 ay yaşasa da, fəaliyyəti dövründə xalqın milli mənlik şüurunu özünə qaytardı. 1918-ci il mayın 28-də qəbul edilən İstiqlal Bəyannaməsindən göründüyü kimi, bu möhtəşəm tarix xalqımızın müstəqillik hisslərini daha da gücləndirdi.\nÜmummilli Liderin bu siyasətini Prezident İlham Əliyev uğurla davam etdirir. Xalqımız Cümhuriyyətin yarandığı 28 May – Müstəqillik Gününü bu il də milli bayram kimi qeyd edir. Yarandığı gündən Müstəqil Azərbaycan Respublikası heç vaxt indiki kimi siyasi və iqtisadi cəhətdən qüdrətli olmayıb. 2 ildir ki, Respublika Günü işğaldan azad edilmiş torpaqlarda da əsgərlərimizin böyük coşqusu ilə qeyd edilir. Artıq Zəngilan rayonunda son tamamlanma işləri gedir. Tezliklə əhalinin “Ağıllı kənd”lərə köçürülməsinə başlanacaq. Ölkənin iqtisadiyyatının canlanması, əhalinin rifah halının yaxşılaşması aparılan düzgün idarəçilik strategiyasından xəbər verir. Müstəqillik günü ərəfəsində TEKNOFEST festivalının keçirilməsi, qardaş Türkiyə pilotlarının iştirakı ilə keçirilən uçuşlar və festivalda nümayiş olunanlar bütün dünyanın diqqətini Azərbaycana cəlb edib. Azərbaycanda görülən işlər, aparılan danışıqlar bir daha Ulu Öndər Heydər Əliyevin uzaqgörənliklə söylədiklərini xatırladır – Azərbaycanın müstəqilliyi dönməzdir, sarsılmazdır, əbədidir!\n29, İyun - 00:34373\n29, İyun - 10:11266\n29, İyun - 09:29265\n29, İyun - 09:52250\n29, İyun - 10:06239


BVI şirkətinin yaranması və qurulması\nBVI şirkətinin yaranması\nBVI şirkəti nədir? A BVI şirkəti bütün korporasiyaları tənzimləyən 2004-ın BVI İş Şirkətləri Qanunu altında İngilis Virgin Adalarında yaradılan bir korporasiyadır. Korporasiya ilə eyni xüsusiyyətlərə baxmayaraq, BVI icazə verdiyi biznes növlərini BVI-nin qeyri-rezidentləri ilə maddi qarşılıqlı əlaqədə olmağa "iş şirkətləri" adlandırır.\nBVI Company Bank hesabı\nBir çox insan bir qurmağa çalışır BVI şirkətinin bank hesabı İngilis Virgin adalarında olan IBCs üçün. BVI-də qurulan bir şirkət bank hesabı saxlaya bilər. Bir çox insan bu tənzimləməni maliyyə məxfiliyi, vergi yığımı və ya aktivlərin qorunması üçün axtarır. Adalarda bu cür müəssisələr üçün gəlir vergisi güzəştləri olduğu halda, vətəninizdə vergi tutula bilər. Bir çox insanlar BVI-də şirkətlər yaratmaq və digər yurisdiksiyalarda korporativ bank hesablarını açmaq istəyirlər Sinqapur or Honq Konq.\nİngilis Virgin Adaları (BVI), Puerto Rikonun şərqindəki Karib dənizində yerləşən Virgin Adaları arxipelaqının bir hissəsidir. Digər adalar İspan Virgin adaları və ABŞ Virgin adalarıdır. Bir çoxları BVI-ni "Virgin adaları" adlandırırlar və Britaniyanın xarici ərazisidirlər.\nİngilis Virgin Islanders, İngiltərənin tam vətəndaşı olmaq hüququ olan İngilis Xarici Ölkələri Vətəndaşları olaraq təsnif edilir. Ancaq bu ərazi Avropa İttifaqının (Aİ) bir hissəsi deyil, Avropada olanlar onları avropalı hesab edirlər.\nBVI quru ərazisi 58 kvadrat mildən (150 kvadrat kilometr) ibarətdir və Anegada, Jost Van Dyke, Tortola və Virgin Gorda əsas adalarını əhatə edir. Paytaxt Road Town ən böyük ada olan Tortolada yerləşir. BVI əhalisi təxminən 31,000, Tortolada təxminən 23,500 yaşadığı təxmin edilir.\nBVI Şirkət növləri\n2004-ın BVI Biznes Şirkətləri Qanunu beş növ biznes şirkətinin yaranmasına icazə verir:\nSəhmlərlə məhdudlaşdırılan biznes şirkətləri;\nŞirkət, səhm buraxa bilməyəcəyini ifadə edən bir zəmanət ilə məhdudlaşdırılan iş şirkətləri;\nHəm bir zəmanət ilə məhdudlaşdırılan və səhm buraxa biləcək biznes şirkətləri;\nSərhədsiz, lakin səhm buraxa bilməyən biznes şirkətləri; və\nSərmayə qoyan və səhm buraxan biznes şirkətləri.\nBVI şirkətinin faydaları\nİlə davam edir BVI şirkəti qurdu aşağıdakıları təmin edə bilər BVI şirkətinin faydaları:\nMəşhur Hüquq: İngilis Virgin Adaları İş Şirkəti (miladdan əvvəl BVI) dünyanın ən məşhur dəniz hüquqi şəxsidir. Bütün qlobal dəniz korporasiyalarının 40% -dən çoxu BVI-də qeydiyyata alınmışdır.\nİngilis dili: BVI-də rəsmi dil ingilis dilidir.\nBir səhmdar: BVI korporasiyalarının minimum yalnız bir səhmdarı ola bilər. Səhmdarların maksimum sayı yoxdur.\nHeç bir gəlir və ya təşkilat vergisi: İngilis Virgin adaları hökuməti BVI korporasiyalarından korporativ və ya gəlir vergisi ödəmələrini tələb etmir. Bununla birlikdə ABŞ hökuməti vətəndaşlarından bütün gəlirlərini vergi orqanlarına bildirmələrini tələb edir. Bir çox başqa ölkələr sakinlərindən dünya miqyasında gəlirlərə də vergi ödəmələrini tələb edirlər.\nTəmiz İtibar: Nə Maliyyə Fəaliyyət Tapşırıq Qrupu (Pulların yuyulmasına dair FATF) və ya İqtisadi Əməkdaşlıq və İnkişaf Təşkilatı (OECD) heç vaxt Britaniya Virjin Adalarını ofşor korporasiyaları yaradan ölkə kimi siyahıya salmamışdır. Bu, beynəlxalq maliyyə nəzarət qurumları deməkdir. uzun müddət BVI-ni "ağ" (təmiz) hesab edirdilər.\nPrivacy: BVI korporasiyalarının məmurları, direktorları, sahibləri və ya səhmdarları haqqında məlumat paylaşmasına ehtiyac yoxdur. BVI Qeydiyyatı bu adların heç birini müəyyənləşdirən məlumat vermir. Beləliklə, onlar heç bir dövlət qeydlərində görünmürlər.\nBVI Şirkətinin Yaradılması Maliyeti\nBVI-də offshore şirkətin qiyməti bu veb-saytdakı sifariş prosesində göstərilir. BVI formasyonu xərcləri hökumət haqlarından, formalaşma haqlarından və lazımi agent / ofis haqlarından, sənədlərin göndərilməsindən və s. İbarətdir. A BVI şirkəti bir agent vasitəsi ilə (məsələn, bu kimi) qurulmalıdır. Davam etmək üçün bu səhifədə nömrələr və sorğu forması var BVI şirkətinin qeydiyyatı və ya əlavə dəstək üçün.\nBVI korporasiyaları, mövcud korporasiya adlarına bənzəməyən unikal bir korporativ ad seçməlidirlər. Tipik olaraq, şirkət adının üç versiyası onlardan birinin təsdiqlənəcəyi ümidi ilə təqdim olunur.\nBVI ofis ünvanı və yerli agent\nBVI korporasiyalarının yerli qeydə agent və yerli ofis ünvanı olmalıdır. Bu ünvan, proses xidmət istəkləri və rəsmi bildirişlər üçün istifadə ediləcək. Posta qutuları məqbul ofis ünvanları deyil. Bununla birlikdə, qeydiyyatdan keçmiş agent ofisin ünvanını korporasiyanın yerli ofis ünvanı kimi təyin edə bilər.\nBVI Şirkət Səhmdarlar\nBVI şirkətlərindən ən azı bir səhmdarı olması tələb olunur. Səhmlərin birləşdirildikdən dərhal sonra verilməsi tövsiyə olunur, əks halda direktorlar korporasiyanın başlatdığı bütün müqavilələr üçün məsuliyyət daşıyırlar. Səhmdarların adları, direktorlar kimi, heç bir ictimai qeydlərə daxil edilmir və şirkət onları təqdim etmək qərarına gəlmədikdə gizli saxlanılır.\nBVI korporasiyaları hər hansı bir valyutada və ya nominal dəyəri olmayan hissələr buraxa bilər.\nBVI şirkət rəhbərləri və vəzifəli şəxslər\nBVI korporasiyalarından ən azı bir direktorun olması tələb olunur. Bir şirkətin katibi tələb olunmur.\nKorporasiyanın direktorlarına BVI rezidenturası statusuna ehtiyac qalmayacaq və ya istər fərdi, istərsə də təsərrüfat subyektləri ola bilər.\nBVI-də nizamnamə kapitalı tələbi yoxdur.\nBVI korporasiyalarından BVI hökumətinə korporativ vergi ödəmələri tələb olunmur.\nBVI şirkətləri ağlabatan illik ödəniş haqlarını ödəyirlər. Bu dəyişikliklər mütəmadi olaraq spesifikasiyalara dair məlumat verir.\nBVI şirkətləri zabitlər, direktorlar, sahibkarlar və səhmdarlar haqqında məlumatları ictimai qeydlərdə paylaşmamağa ehtiyac duymur. Bu məlumatların heç biri Qeydə alınmamışdır. Gizlilik saxlanılır, çünki bu adlar ictimai qeydlərdə açıqlanmır.\nİctimaiyyətə təqdim edilən yeganə şirkət qeydləri Əsasnamə və Memorandumdur.\nBVI-dəki dəniz korporasiyalarından illik qeydlərin aparılması tələb olunmur. Bununla birlikdə, BVI yerli korporasiyalarından illik maliyyə hesabatlarını dərc etmələri tələb olunur və onlar ildə bir dəfə müstəqil auditor tərəfindən yoxlanılmalıdır.\nİllik ümumi görüşlər BVI şirkətləri tərəfindən keçirilməlidir. Hər il ümumi yığıncaqların yerli yerlərdə keçirilməsinə ehtiyac yoxdur, çünki dünyanın istənilən yerində keçirilə bilər.\nBVI korporasiyaları bütün prosesin təxminən üç-altı gün çəkəcəyini gözləyə bilər. Tamamlama vaxtı firma adının qeydiyyata alınmasının təsdiqlənməsindən, ərizəçinin qeydiyyata alınmasının nə qədər tez və düzgün şəkildə aparıldığından və lazımi sənədləri təqdim etməsindən asılıdır. Formalaşdıqdan sonra sənədlərin göndərilməsi üçün əlavə vaxt verin.\nBVI şirkətinin araşdırma tələbləri\nPeşəkar bir əlaqə qurmaq üçün qanun tələb edir və BVI şirkətimizdəki ofisimiz üçün aşağıdakıları etməlidir hər bir səhmdar, direktor və faydalı sahibi şirkətin:\nBir böyük beynəlxalq bankın BVI əməkdaşlarımızın nümayəndəliyinə ünvanladığı bank arayış məktubu. Bu bankın blankında orijinal olmalıdır. Arayış məktubunda nə qədər müddətə bankın müştərisi olmağınız və bankla münasibətlərinizin qənaətbəxş və işgüzar tərzdə aparıldığını və ya buna bənzər bir ifadə verildiyi bildirilməlidir.\nAdətən bir vəkil firmasından, peşəkar mühasiblər firmasından və ya ən azı iki ildir tanıdığınız bir auditor firmasından göndərilmiş bir peşə arayış məktubu. Bu peşəkar arayış məktubu firmanın blankında orijinal olmalıdır və onların firması ilə nə qədər iş görməyinizi və peşəkar arayış təqdim etməlisiniz.\nHər direktorun pasportunun rəngli və ya çox dəqiq notarial qaydada təsdiq edilmiş surəti (imza səhifəsi və şəkil səhifəsi)\nİşin dəqiq mahiyyətini izah edən geniş bir açıqlama (və s. Şirkətin hansı fəaliyyət növü ilə məşğul olacağı və bu şirkətin və onun fəaliyyətinin maliyyələşdirilməsi üçün istifadə ediləcək əsas vəsait mənbəyi).\nHər bir direktorun yaşayış yerinin sübutu və təsdiqlənməsi (və s. 2 aydan çox olmayan kommunal haqqının son nüsxəsi).\nUnutmayın ki, bizimlə bir bank hesabı və ya digər xidmətlər də açırsınızsa, yuxarıda göstərilən orijinal müayinədən bir neçə dəst təqdim etməyiniz tələb olunacaq. Buna görə, arayış məktubları, kommunal xidmətlər, notarial qaydada təsdiqlənmiş pasportlar / şəxsiyyət sənədləri kimi əşyalar tələb olunduqda çoxsaylı orijinal tələb etmək istəyə bilərsiniz.\nDaha sürətli birləşmə üçün Rfi şirkətləri mövcuddur.\nBVI şirkətinin yaranma nəticəsi\nİngilis Virgin Adaları (BVI) şirkətləri, o cümlədən bir çox faydalar alırlar: ingilis dilinin rəsmi dili olduğu və beynəlxalq maliyyə nəzarəti orqanlarının təmiz nüfuzuna malik olan dünyanın ən məşhur yurisdiksiyasına daxil olan, korporativ və gəlir vergisi olmayan, yalnız bir səhmdarı ; sahibkarlar, səhmdarlar, idarəçilər və məmurlar üçün ciddi gizlilik.


mr.Flex — Kafel və keramika yapışdırıcıları\nmr.Flex® Sement əsaslı, polimer qatqılı, məhsulun performansını və istifadə olunma qabiliyyətini artıran, kimyəvi qatqılı elastik kafel, keramika və qranit yapışdırıcısı. EN 12004 – C2T sinifinə uyğundur. C2 = Əlavə xüsusiyyətləri inkişaf etdirilmiş sement əsaslı yapışdırıcı. T = Sürüşmə xüsusiyyəti azaldılmış.\n• Daxili və xarici məkanların divar və döşəmələrində (yerlərində) istifadə olunur.\n• Dekorativ kərpic, təbii qranit, qranit keranit, böyük ölçülü keramika, şüşə mozaika, traverten və örtük materiallarının yapışdırılmasında\n• Böyük ölçülü örtüklərin yapışdırılmasında\n• Su hovuzlarında\n• Yerdən isidilən yerlərdə, isitməli hovuzlarda, termal hovuzlarda\n• Teras və balkonlarda\n• Keramika üzərinə keramika yapışdırılmasında\n• Ani temperatur dəyişimlərinin olduğu yerlərdə\n• Alçıplaka, alçı-suvaq, istilik izolyasiya plakaları, gazbeton kimi istilik dəyişiminə məruz qalan səthlərin mr.Astar® ile astarlanmasından sonra\n• Çoxlu sayda insan və yük gediş- gəlişinin olduğu yerlərdə\n• Yüksək binaların üzlük döşəmələrinin yapışdırılmasıda\n• Asan hazırlanır və asan tətbiq olunur\n• Vertikal tətbiq zamanı sürüşmə baş vermir\n• İşlənəbilmə müddəti uzundur\n• Yüksək yapışma xüsusiyyətinə sahibdir\n• Tempratur dəyişikliklərindən yaranan dartılma və büzülmələrdən təsirlənmir\n• Donma və ərimə döngüsünə dözümlüdür\nMaterialın tərkibi Mineral dolğular, sentetik qatqılar, toz polimer və xüsusi sement\nRəngi Boz rəngli toz\nYapışma müqaviməti > 1,00 N/mm (28 gün)\nAçıq gözləmə müddəti 25 dəq\nİstifadə müddəti 2 saat\nTamamlama müddəti 3-5 dəq\nTətbiq ediləcək səthin istiliyi +5°C +25°C\nXidmət istiliyi -20°C +80°C\nDərz dolğu müddəti 24 saat\nİstifadəyə açma müddəti 3 gün\nQarışığın sıxlığı ~ 1,57 kq/lt\nYuxarıdakı qiymətlər +23°C də və 50% nəmlik üçün verilmişdir. Yüksək istiliklər müddəti qısaldır, aşağı istiliklər müddəti uzadır.\nTətbiq sahəsinin sağlam, quru, təmiz, tozsuz və daşıyıcı olmasına diqqət edilməlidir. Səth, yapışmanı zəiflədəcək bütün yağ, qatı sürtgü yağı, pas və parafin qalıqlarından təmizlənməlidir. Səthdə artıq qırıntılar olmamalı və səth nəmə doymuş olmalıdır. Donmuş, əriyən və ya 24 saat ərzində donmaq təhlükəsi olan sahələrdə tətbiq olunmamalıdır. 5 ilə 20 mm dərinliyində olan boşluqlar iki gün əvvəlcədən mr.Tamir® ilə təmir edilməlidir. Tətbiq olunacaq səthin istiliyi +25°C-dən çoxdursa səth nəmləndirilməlidir. Əmici səthlər (alçıplaka, gazbeton, alçısıva, vb.) tətbiq öncəsi 2 qat mr.Astar ilə astarlanmalıdır. Taxta səthlərə olunacaq tətbiqlərdən öncə səth mr.Kontakt GP ilə astarlanmalı, əgər taxta səthin nəmlənmə ehtimalı varsa tətbiqdən öncə mr.Seal Superflex iki qat və filəli olaraq taxda səthə tətbiq edilməlidir.\nİstifadə olunacaq su təmiz bir qaba doldurulur və həmin qaba mr.Flex yavaş yavaş əlavə edilərək 400- 600 dövr/dəq-lik bir mikserlə 3-5 dəqiqə, topaqlar həll olunana qədər qarışdırılır. Təxminən 3-5 dəqiqə dincəlməyə qoyulduqdan sonra təkrar 30 saniyə qarışdırılaraq məhsul istifadəyə hazır hala gətirilir.\n1 kq toz üçün ~ 0,26 - 0 ,27 litr su\n25 kq toz üçün ~ 6,5 - 6,75 litr su\nDaraq ölçüləri və keramika ölçülərinə görə sərfiyyat miqdarları:\nKeramika Daraq ölçüsü İstifadə miqdarı\n10x10 cm 6x6x6 mm Tək tərəfli yapışdırma ~4 kq/m2\n10x10 cm ilə\nTək tərəfli yapışdırma ~5 kq/m2\nCüt tərəfli yapışdırma ~6 kq/m2\n20x20 cm ilə\nCüt t r fli yapışdırma ~6,5-7 kq/m2\nTətbiqdən sonra istifadə edilən alətlər və ləvazimatlar su ilə təmizlənməlidir. mr.Flex bərkidikdən sonra, ancaq mexaniki şəkildə səthdən təmizlənə bilər.\nAçılmamış orijinal bağlamada (qablaşdırmada), sərin və quru şəraitdə saxlanmalıdır. Saxlanma müddəti düzgün anbarlama şərtlərində, istehsal tarixindən etibarən 1 ildir.


Palitra qəzetiYaponiya və Seneqal qarşılaşmasında heç-heçə nəticə əldə edilib\nTarix: 25.06.2018 | Saat: 02:19:00 | E-mail | Çapa göndər\nİyunun 24-də “Rusiya 2018”in on birinci günündə ikinci oyun baş tutub. “H” qrupunda yer alan Yaponiya və Seneqal milliləri qarşılaşıblar.\nAZƏRTAC xəbər verir ki, “Yekaterinburq Arena”da oynanılan görüşdə hesabı erkən qolla seneqallılar açıb. Üçüncü dəqiqədə cinah ötürməsindən sonra qapıçının səhfini “Liverpul”un əsas qol sılahı sayılan Sadio Mane bağışlamayıb - 0:1. Birinci hissənin bitməsinə on dəqiqə qalmış yaponlar hesaba tarazlıq gətiriblər. Yuto Naqatomonun ötürməsindən sonra Takasi Unui cərimə meydançanın daxilindən uzaq küncə dəqiq zərbə vurub – 1:1.\nFasilədən sonra oyunun 71-ci dəqiqəsində Seneqal millisi yenə hesabda irəli çıxıb. Musa Vaqe fərqlənib - 1:2. Qoldan yeddi dəqiqə sonra yaponiyalıların əks hücumunu Keysuke Honda dəqiq zərbə ilə tamamlayıb - 2:2. Beləliklə, görüş 2:2 hesabı ilə heç-heçə ilə başa çatıb.\nSeneqal yığması qrupun ilk turunda Polşa millisini 2:1 hesabı ilə məğlubiyyətə uğradıb. Yaponiya isə birinci turda gözlənilmədən Kolumbiya yığmasından üstün olub (2:1). Qrupun ikinci turuna Polşa-Kolumbiya oyunu ilə yekun vurulacaq.\nXatırladaq ki, günün son qarşılaşması saat 22:00-da “Kazan Arena”da Polşa və Kolumbiya milliləri arasında keçiriləcək. İdman həvəskarları qarşılaşmanı İctimai Televiziya və İdman Azərbaycan kanallarında izləyə biləcəklər.


Vəhşət namazı necə qılınmalıdır? Bu namazı nə vaxt qılaq? » İmamEli.az\nVəhşət namazı necə qılınmalıdır? Bu namazı nə vaxt qılaq?\nBaxış: 1 126\nCavab: Meyyitin qəbrə qoyulduğu birinci gecədə onun üçün iki rükət vəhşət namazı qılmaq müstəhəbbdir.\nOnun qaydası budur ki, birinci rükətdə “Həmd” surəsi oxuduqdan sonra bir dəfə “Ayətül-kürsü”, ikinci rükətdə isə “Həmd” surəsindən sonra on dəfə “Qədr” surəsi oxunmalıdır.\nNamazın salamından sonra:\nاَللَّهُمَّ صَلِّ عَلَى مُحَمَّدٍ وَ آلِ مُحَمَّدٍ وَ ابْعَثْ ثَوابَهَا اِلَى قَبْرِ فُلاَنٍ\n«Əllahummə səlli əla Muhəmmədin və ali Muhəmmədin vəb’əs səvabəha ila qəbri fulan» demək lazımdır. «Fulan» kəlməsinin əvəzinə meyyitin adı deyilməlidir.\nVəhşət namazını qəbrin birinci gecəsinin istənilən vaxtında qılmaq olar. Lakin gecənin əvvəlində, işa namazından sonra qılmaq daha yaxşıdır.\nƏgər meyyiti uzaq bir şəhərə aparmaq istəsələr, yaxud başqa bir səbəbdən onun dəfni tə’xirə düşsə, vəhşət namazını meyyitin qəbrə qoyulduğu birinci gecəyə qədər tə’xirə salmaq lazımdır.\nAyətullahul-uzma Şeyx Vəhid Xorasani, "Tovzihul-məsail",məs.644\nSpirt murdar maddə hesab olunurmu?\nVar dövlətin artması üçün namaz


SOSİAL 16 yan 2021, 00:22\nBu gündən yanvarın 18-i saat 06:00-dək bütün ölkə ərazisində ictimai nəqliyyat işləməyəcək.\nDemokrat.az-ın məlumatına görə, Nazirlər Kabineti yanında Operativ Qərargahın qərarına əsasən, bütün ölkə ərazisində şənbə və bazar günləri ictimai nəqliyyatın fəaliyyəti dayandırılır.\nQərara əsasən, 16 yanvar saat 00:00-dan 18 yanvar saat 06:00-dək ölkə ərazisində ictimai nəqliyyat fəaliyyət göstərməyəcək.\nQeyd edək ki, bütün ölkə ərazisində şənbə və bazar günləri ictimai nəqliyyatın və Bakı metropolitenində sərnişindaşımanın fəaliyyətinə tətbiq olunan məhdudiyyət 2021-ci il 31 yanvar saat 06:00-dək uzadılıb.\nŞücaəti ilə tarix yazan şəhid Cəlaləddin Fərhadov — FOTOLAR\nCahangir Əsgərov işçilərin maaşını vermir\nBu gün qəbul imtahanıdır\n"İstərdim, “uşaqpulu” 18 yaşadək olsun, amma söhbət imkandan gedir" — Deputat\n“Euronews”un Qırmızı qəsəbədən reportajı — VİDEO\nBakıda hər an uçma təhlükəsi ilə üz-üzə olan bina — VİDEO\nFikrət Sadıxov: “Prezident İlham Əliyevin sərəncamını yüksək qiymətləndirirəm”\n28 fev 2021, 12:48\nAvtobusla "avtoş"luq edən sürücü saxlanıldı\n28 fev 2021, 12:41\n28 fev 2021, 12:16\n28 fev 2021, 12:00\nQalmaqallı deputatdan hərbçilərin maaşları ilə bağlı yeni AÇIQLAMA\n28 fev 2021, 11:44\nBaş həkimin qızının ölüm səbəbi bilindi — FOTO\n28 fev 2021, 11:28\nQarabağdan trosla bağlanaraq basdırılmış uşaq və qadın nəşləri tapıldı — VİDEO\n28 fev 2021, 11:12\n28 fev 2021, 11:01\n28 fev 2021, 10:54\n28 fev 2021, 10:38\n28 fev 2021, 10:22\n28 fev 2021, 10:06\n28 fev 2021, 09:50\n28 fev 2021, 09:34\nGəncədə yaşlı kişi yıxılaraq öldü\n28 fev 2021, 09:18\nPolisin maşınına “Molotov kokteyli” atdılar — VİDEO\n28 fev 2021, 09:09\n28 fev 2021, 09:00\n28 fev 2021, 08:46\nPaşinyanın istefası tələbinə daha bir general qoşuldu\n28 fev 2021, 08:30\nRBK telekanalı Füzulidə tikilən beynəlxalq hava limanı haqda süjet hazırladı — VİDEO\n28 fev 2021, 00:35\nHaitidə həbsxanadan 200 məhbus qaçdı — 25 nəfər öldü


Əgər kimsə ruzisinin artmasını, əcəlinin təxirə düşməsini istəyirsə - sileyi-rəhm etsin » Fialka.Az, Sekiller, Sevgi, Maraqli, Menali, Yukle, Profil,\nƏgər kimsə ruzisinin artmasını, əcəlinin təxirə düşməsini istəyirsə - sileyi-rəhm etsin\nQüdsi hədisdə oxuyuruq ki, Allah Təala buyurur: "Mən Rəhmanam. Rəhm sözünü də öz adımdan götürmüşəm. Hər kim sileyi-rəhm edər və qohumları ilə əlaqə saxlayar, Məni onu rəhmətimlə siləh edəcəyəm. Hər kim rəhmi qət edər, Mən rəhmətimi ondan qət edəcəyəm".\nHəzrət Peyğəmbər (s) buyurur: "Mənim ümmətimdən o kəslər ki, hazırdırlar və o kəslər ki, hazır deyildirlər və o kəslər ki, atalarının belindən və analarının rəhmindən Qiyamət gününə qədər dünyaya gələrlər - tövsiyə edirəm ki, sileyi-rəhm etsinlər. Baxmayaraq ki, qohumları ilə fasiləsi bir il yol qədər olsa belə. Çünki sileyi-rəhm - dinin mühüm məsələlərindəndir".\nİmam Sadiq (ə) buyurur: "Sileyi-rəhm və qardaşlarına yaxşılıq etmək - Qiyamət günü hesabı asanlaşdırar. Hər ikisi insanı günahdan qoruyar. Ona görə də siz qohumlarınızla sileyi-rəhm edin və qardaşlarınıza yaxşılıq edin. Hətta əgər yaxşı salam vermək və yaxşı cavab verməklə olsa belə".\nBir nəfər Həzrət Peyğəmbərin (s) yanına gəlir və deyir: "Ya Rəsulallah! Mənim qohumlarım vardır ki, onları sileyi-rəhm edirəm.\nAncaq onlar mənə əziyyət verirlər, istəyirəm ki, bu işi tərk edim". Həzrət (s) buyurur: "Bu zaman Allah hər ikinizi də tərk edəcəkdir". Yəni, Allah öz feyz və lütfünü sizdən alacaqdır.\nQurani-Kərim buyurur: "Və o kəslər ki, Allahın, birləşilməsinə əmr etdiyi şeyə (Allaha, peyğəmbərlərə, qohumlara, əmr sahiblərinə və cəmiyyətə) birləşir, özlərinin Rəbbindən çəkinir və (Qiyamətdəki) hesabın çətinliyindən qorxurlar". ("Rəd" 21).\nİmam Sadiq (ə) buyurur: "Sileyi-rəhm et, hətta əgər su şərbəti ilə olsa belə". Ən yaxşı sileyir-rəhm - qohumlara əziyyət verməməkdir.\nƏmirəl-möminin (ə) buyurur: "Sileyi-rəhm dahi və kərim nəfsə malik olan insanların xasiyyətidir".\nHəzrət Əli (ə) başqa yerdə buyurur: "Sileyi-rəhm sevgi gətirər. Düşmənin xar və zəlil olmasına səbəb olar".\nHəzrət Peyğəmbər (s) buyurur: "Hər kimin Allaha və Qiyamət gününə imanı vardır, sileyi-rəhm etsin". Yəni qohumlarını sevsin və onlara lazım olan diqqəti göstərsin.\nHəzrət Rəsuli-Əkrəm (s) buyurur: "Əgər kimsə ruzisinin artmasını, əcəlinin təxirə düşməsini istəyirsə - sileyi-rəhm etsin".\nBəlanı dəf etməyin 6 yolu\nHalal ruzi qazanmağın 8 formulu\nDinimiz insanın güzəştli olmasını istəyir\nHalal ruzi qazanmağın yolu\nİnsanın ruzisini artıran amillər


Doğuş haqqında 10 yanılma\nDaha tez məlumatlanmaq ücün Bizi izləyin:\nAile.Fenomen.Az - Tibbi Məlumat Portalı » Hamiləlik » Doğuş haqqında 10 yanılma\nDoğuş haqqında 10 yanılma\n01-07-2016 18:04 635\nDoğuş gələcək analar üçün ən populyar mövzudur. Bu həyəcanlı hadisə haqqında nələr deyilmir, nələr məsləhət görülmür...\nTəəssüf ki, "təcrübəli” rəfiqələrindən, qohum və tanışlarından hamilə qadının aldığı informasiyanın heç də hamısı gerçəkliyə uyğun gəlmir. Gerçəkliklə yanılmanı bir-birindən necə fərqləndirməli? Gəlin doğuşa aid olan ən populyar yanılmaları ifşa edək.\nBirinci yanılma: Doğuş günü limon şirəsi qatılmış mineral sudan başqa, bütün yeməklər və içkilər qəti qadağan edilir.\nBu, belə deyil, çünki doğuş anadan çoxlü güc və enerji tələb edir. Buna görə də doğuş günü Siz bir boşqab bulyon, şirin çay içə, kreker, suxarı, yoqurt yeyə bilərsiniz. Ac qalmayın, çünki Sizə hələ qüvvə lazım olacaqdır. Düzdür, bəzi həkimlər mütəmadi doğuş fəaliyyətinin başladığı andan eitbarən qida qəbul etməyi məsləhət görmür. Qidaya məhdudiyyətin qoyulması ondan irəli gəlir ki, doğuş zamanı narkoz verilməsinə ehtiyac yarana bilər. Bu zaman qusma ehtimalı böyük olur. Narkoz vəziyyətində olan qadında bu, qusuntu kütlələrinin ağ ciyərə daxil olmasına gətirib çıxarar ki, bu da pis nəticələrə səbəb ola bilir.\nİkinci yanılma: Doğuş fəaliyyəti başladıqda, dərhal doğum evinə getmək lazımıdır.\nBu, bəlkə də ondan irəli gəlir ki, bədii filmlərdə çox vaxt doğuş maşında, qatarda və s.-də təsvir edilir. Əslində doğuşun davam etdiyi müddət Sizə tələsmədən doğum evinə çatmağa imkan verir. Belə ki, ilk doğuş bir qayda olaraq 10-12 saat davam edir. Sonrakı doğuşlar bir qədər az (6-8 saat) davam edir. Lakin bununla belə doğum evinə çatmaq üçün vaxt yetərlidir. Amma əvvəlki doğuşlar tez və ya sürətlə baş vermişdirsə, su gəldikdə, xüsusən də su şəffaf olmadıqda, yaşıla bənzədikdə, doğum evinə tələsmək lazımdır, çünki bu, uşağın bətndə əziyyət çəkməsindən xəbər verir. Xüsusən də cinsi yollardan qan gəldikdə, doğum evinə tələsmək lazımdır: bu, plasentanın ayrıldığı zaman (həm anaya, həm də körpəyə təhdid edən vəziyyətdə) baş verə bilir. Yerdə qalan hallarda doğum evinə ilk doğuşda doğuş tutmaları arasındakı fasilələr orta hesabla 10 dəqiqə, ikinci və sonrakı doğuşlarda – 15 dəqiqə olduqda, getmək lazımdır. Bu, doğum evinə 1 saat ərzində çata biləcəyiniz halda doğrudur.\nÜçüncü yanılma: Doğuş çox ağrılı olur.\nBelə bir fikir vardır ki, qadın üçün doğuş çox ağrılı bir prosesdir. Hamiləlik dövründə körpəni müdafiə etmək üçün uşaqlığı güclü əzələ dairəsi "bağlı” saxlayır. Doğuş zamanı bu əzələ dairəsi bir neçə saat ərzində 10 santimetrə qədər açılmalıdır. Doğuş zamanı güclü ağrı mütləqdirmi? Bu, daha çox psixoloji səbəblərlə bağlı deyilmi?\nMüəyyən olunmuşdur ki, qadın qarşıdan gələn doğuşa sakit münasibət bəsləyirsə və uşaq arzuolunandırsa, onda doğuş zamanı güclü ağrı da hiss etmir. Və, əksinə, doğuşdan əvvəl qorxu hissinin keçirilməsi gülcü ağrı hissinə də səbəb olur. Məhz buna görədir ki, müxtəlif qadınlar eyni dərəcəli ağrıları müxtəlif cür hiss edirlər – bəziləri "dözülməz”, bəziləri isə "dözülən” ağrılardan bəhs edir. Qorxu və gərginlik keçirən orqanizmdə adrenalinə bənzər hormonlar hasil olunur ki, bunlar da nəbzin tezləşməsinə və əzələlərin gərginləşməsinə səbəb olur. Bundan başqa, ağrı həddi də enir. Qadın ağrıdan nə qədər çox qorxsa, doğuş tutmaları zamanı nə qədər gərgin olsa, ağrı da bir o qədər güclü olar. Əzələ gərginliyi yoxdursa, emosional reaksiyalar sönür. Beləliklə, doğuş zamanı bədən tam boşalmışdırsa, bu, uşaqlığın aşağı seqmentlərinin dairəvi liflərinin, boynun artıq tonusunu aradan qaldırır. Ağrıları da yaradan elə məhz budur. Tam relaksasiya (boşalma) və sakit vəziyyətdə doğuş zamanı uşaqlığın aktivliyi sadəcə əzələlərin yığılması kimi hiss edilir. Gərginlik, o cümlədən uşaqlıq boynunun gərginliyi maneə yaradır ki, bunun da aradan qaldırılması üçün tutmalar dəfələrlə güclü olmalıdır. Bu isə doğan qadında diskomfortu artırır. Uşaqlıq boynunun gərginliyi çox güclü olduqda, tutmalar da güclənir və daha çox ağrı verir. Hər bir qadın tam əzələ relaksasiyası praktikasına yiyələnməlidir, çünki doğuşun asanlıq dərəcəsi məhz bundan asılıdır.\nQeyd etmək lazımdır ki, doğan qadın bu prosesin aktiv iştirakçısıdır və doğuşun uğurla başa çatması bir çox mənada ondan asılıdır.\nDördüncü yanılma: Tutma zamanı qadın kuşetka üzərində yatmağa məcbur edilir.\nƏslində isə palatada sərbəst gəzməyə icazə verilir. Bu zaman dayaq kimi çarpayıdan, stuldan və ya ərin (söhbət birgə tərəfdaşlıq doğuşundan gedirsə) köməyindən yararlanmaq olar. Əgər Siz uzanmağa üstünlük verirsinizsə, onda böyrü üstə, özü də dölün başının arxa hissəsinin olduğu böyrü üstə uzanmaq daha yaxşı olar. Böyrü üstə uzanmaq fizioloji baxımdan daha məqbul sayılır, çünki bu zaman uşaqlığın iri damarları (aorta, aşağı boş vena) sıxılmır və dölün oksigen aclığına və vena qanının daxili orqanlarda (o cümlədən uşaqlıqda) durğunlaşmasına gətirib çıxarmır. Aşağı boş vena sindromu da elə məhz bundan ibarətdir. Həmçinin doğuşun ilk dövründə yarıuzanıqlı və ya yarıoturaq vəziyyətdə olmaq məsləhətdir, çünki məhz bu vəziyyətdə dölün qabaqdakı hissəsi (başı və ya çanaq sonu) irəliyə doğru asan hərəkət edir.\nBeşinci yanılma: Amniotomiya, yəni döl qişasının süni şəkildə açılması həmişə pis nəticə verir.\nMəlum olduğu kimi, döl qişası doğuş zamanı bir neçə funksiyanı yerinə yetirir. O, birincisi, dölü infeksiyadan müdafiə edir, ikincisi, doğuşun ilk dövründə uşaqlıq boynunun açılmasında iştirak edir. Buna görə də uşaqlıq boynu tam açılarkən su döl qişasının öz funksiyalarını artıq yerinə yetirdikdən sonra boşalmalıdır. Lakin bəzi hallarda həkimlər qadına döl qişasını xüsusi alətlə süni şəkildə açmağı təklif edirlər.\nSöhbət hansı hallardan gedir?\nHamiləliyin həqiqi vaxtının keçməsi – bu halda doğuş fəaliyyətini həvəsləndirmək üçün döl qişası açılır.\nHamilə qadının gestozu – arterial təzyiqin yüksəlməsi, şişkinliklərin yaranması, qanda zülalın olması.\nQarnın aşağı hissəsində və beldə ağrılar\nDoğuş fəaliyyətinin zəifliyi\nDöl qişalarının bərkliyi\nYastı döl qişası – bu zaman dölün başı önündə su az olur, döl qişası normal doğuş fəaliyyətinin inkişafına mane olur.\nPlasentanın aşağıda yerləşməsi\nYüksək arterial təzyiq və qan sirkulyasiyasının pozulması ilə bağlı olan müxtəlif patoloji hallar (hipertoniya, ürək və böyrək xəstəlikləri) və s.\nAltıncı yanılma: Qadın doğuşun üsulunu özü seçə, yəni öz istəyi ilə kesar kəsiyini seçə bilər.\nƏslində cərrahi yolla doğuş yalnız tibbi göstəriş olduqda, aparılır, çünki bu əməliyyat müəyyən rsklərlə bağlıdır və bu risklər doğuş zamanı yaranan risklərdən daha təhlükəlidir. Kesar kəsiyi yalnız təbii yolla doğuşun dölün və qadının həyatı və sağlamlığı üçün təhlükə kəsb etdiyi hallarda həyata keçirilir.\nDoğuş aşağıdakı hallarda təbii yolla baş verə bilməz:\n- Plasenta uşaqlıqdan çıxışı bağladıqda.\n- Plasentanın vaxtından əvvəl soyulması qanaxma ilə müşayiət olunur ki, bu da ana və dölün həyatı üçün təhlükəlidir.\n- Uşaqlıqda dölün tərs yerləşməsi\n- Hamiləliyin ağır yetkin toksikozu - qıc, arterial təzyiqin yüksəlməsi, bunun dərmanlarla müalicə oluna bilməməsi.\n- Ananın çanağının ölçüləri ilə dölün başının ölçülərinin bir-birinə uyğun gəlməməsi\n- Göbək bağının düşməsi\n- Uşaqlığın, yumurtalıqların, sidik kisəsinin şişi (məsələn, uşaqlığın mioması). Şişlər doğuş yollarını mühasirəyə alır və uşağın doğulmasına mane olur.\nDoğuş hökmən olmasa da, aşağıdakı göstərişlər olduqda, cərrahi yolla başa çata bilir:\n- Digər xoşagəlməz amillərlə birlikdə (uşağın çanaqda tərs yerləşməsi, iri döl, hamiləliyin vaxtının keçməsi) çanaq sümüklərinin bir qədər dar olması\n- Başın düz gəlməməsi (uşaqlıq yollarına ilk olaraq başın arxası deyil, alın və ya üz daxil olur).\n- Doğuş zamanı dölün oksigen aclığı təhlükəsi və ya bu aclığın başlaması (hipoksiya)\n- Uşağın çanaqda tərs yerləşməsi - uşaqlıqdan çıxışda dölün başı deyil (bu, daha yaxşıdır), sonu durur.\n- Orqanizmin doğuşa hazır olmaması şəraitində hamiləliyin vaxtının keçməsi.\n- Yüngül və orta dərəcəli yetkin toksikoz\n- Digər xoşagəlməz amillərlə yanaşı birinci doğuşun 30 yaşdan yuxarı yaşa təsadüf etməsi\n- İri döl\n- Uşaqlığın inkişafında qüsurların olması\n- Əvvəlki kesar kəsiyindən sonra uşaqlıqda çapıq\nYeddinci yanılma: Döl dünyaya gələrkən nadir hallarda bağırsaq boşalması baş verir.\nƏslində bu, kifayət qədər tez-tez baş verir. Əksər qadınlar bundan utanır. Amma çox nahaq yerə, çünki doğuş zalında olan tibbi heyət buna heç təəccüblənməyəcəkdir. Axı buna kifaət qədər tez-tez rast gəlinir. Bütün ifrazatlar vaxtında təmizlənir ki, bu da uşağın onunla kontaktını istisna edir.\nSəkkizinci yanılma: Güc vermə zamanı qışqırmaq yaxşıdır.\nÇox vaxt qadın doğuşun ikinci dövrünə yaxın yorulur və sanki onun gücü qalmır. Unutmamalıdır ki, güc vermə doğuş prosesinin məsuliyyətli hissəsidir. Bu zaman qadından çox şey asılı olur. Onun necə tənəffüs etməsi, həkim və mama-ginekoloqun sözlərinə əməl etməsi bir çox mənada körpənin doğuş zamanı vəziyyətini şərtləndirir. Güc vermə anı mümkün qədər çox hava udmaq və bu zaman ön qarın divarının əzələləri ilə güc vermək lazımdır. Qışqırarkən bunu etmək mümkün olmur. Güc vermə zamanı səyləri bir çoxlarının etdiyi kimi, "üzə”yox (bu, dölün irəliləməsinə mane olur, buna görə də doğuş prosesi uzanır, doğan qadının göz və sifətində damarlar partlayır, həkimlər isə ön qarın divarına təzyiq göstərərək uşağı sıxaraq çıxarmalı, bəzi hallarda isə cərrah maşası ilə çıxarmalı olurlar), ağrının ən çox hiss olunduğu nayihəyə yönəltmək lazımdır.\nDoqquzuncu yanılma: Doğuş zamanı mütləq aralıq əzələləri cırılır, cırılmadıqda isə, onu cırırlar.\nQeyd etmək lazımdır ki, epizio- və ya perinetomiyaya müəyyən göstərişlər olur. Aralıq əzələlərinin cırılma təhlükəsi olduqda, onu kəsirlər, çünki kəsik yara cırıq yarasından daha tez sağalır. Aralıq həmçinin yarımçıq hamiləlikdə, dölün ana bətnində inkişafı dayandıqda, dölün hipoksiyası (hamiləlik zamanı körpəyə oksigen və qida maddələri çatmadıqda) zamanı və bəzi digər hallarda kəsilir. Doğan qadın çox fəal güc verərkən mama-ginekoloqun başın çıxması üçün səy göstərdiyi zaman aralıq cırıla bilir. Bu an adətən qadından güc verməmək, başın çıxmasını tezləşdirməmək üçün tez-tez və səthi tənəffüs etmək xahiş olunur. Hər şey düzgün edildikdə, aralığın cırılma təhlükəsi yaranmır.\nOnuncu yanılma: Doğuşdan dərhal sonra qarın doğuşaqədərki formalarını alır.\nQeyd etmək lazımdır ki, doğuşdan dərhal sonra uşaqlığın ölçüləri azalır, lakin 1-2 gün ərzində hamiləliyin 16-18 həftəsində olduğu kimi qalır. Bu isə kifayət qədər böyük qarındır. Doğuşdan sonra 6-8 həftə ərzində uşaqlıq öz əvvəlki ölçülərini alır. Onu da nəzərə almaq lazımdır ki, doğuşdan dərhal sonra qarnın dərisi genişlənir ki, bu da yaxşı təəssürat bağışlamır. Bu da doğuşdan təxminən 1 ay sonra keçib gedir.\nSöhbətimizin sonunda gələcək analara təbabətdən uzaq olan adamlara fikir verməməyi və daha çox öz həkiminə qulaq asmağı məsləhət görürük. Doğuşa hazırlıq zamanı rəhbər tuta biləcəyiniz mötəbər informasiyanı yalnız həkimdən ala bilərsiniz.\nHamiləlikdə cinsi həyat necə olmalıdır? – CÜTLÜKLƏR, OXUYUN\nTəbii doğuş vaginada genişlənmə və sallanmaya səbəb olurmu\nBu xəstəliklər zamanı təkrar qeysər kəsiyi mütləqdir\nBu dərmanı hər gün eyni saatda içməsəniz... – QADINLARA XƏBƏRDARLIQ\nXanımlar, OXUYUN: Qeysəriyyə əməliyyatı ilə təbii doğuşun FƏRQİ\nHamilələr Üçün Tövsiyə Edilən, Əslində İsə Təhlükəli\nQarpızla Yemişin Düzgün Yeyilmə Qaydalarını\nİdeal Cinsi Əlaqə Nə Qədər Davam Etməlidir?\nÇox Sadə və Ən Dadlı Lavaş Bükməsi\nŞaftalının Bilmədiyiniz Möcüzəvi Faydaları\nHansı Suda Və Temperaturda Koronavirus Məhv Olur?\nParasetamolun Bilmədiyiniz Təhlükəli Xüsusiyyətləri\nNə Üçün Kişilər COVID 19 Virusunu Ağır Keçirirlər?\nSkolioz Xəstəliyini 30 Yaşdan Sonra Müalicə Etmək\nKörpə və Uşaqlarda Soyuq Tərləmə Səbəb və Müalicə\nВсе о здоровье - SaglamQal.com\nКакой продукт улучшает качество интимной жизни\nСколько можно (и нужно) заниматься сексом?\nЗакончились идеи для секстинга? 10 свежих фантазий для социальной изоляции\nКак обрести отличный секс и не убить друг друга во время изоляции\nПочему из отношений пропал секс и как это исправить\nEn çox oxunanlar\nEv Şəraitində Çox Dadlı, Yumşaq və Asan PİZZA\n07-01-2017 20:29 93 935\nHamiləlik zamanı TONUS və onun səbəbləri\n28-09-2016 16:09 76 562\nYataqda ideal tərəf müqabiliniz - Bürclərə görə seks\n31-05-2016 19:41 36 428\nƏnənəvi Üsullarla Saç Tökülməsinin Qarşısını Alın\n14-12-2017 20:02 34 011\nSaç Tökülməsinə Və Uzanmasına Kömək Edəcək Effektiv\n01-10-2017 19:27 33 252\nailə, allergiya, cinsi, cinsi əlaqə, doğuş, dəri, Faydalı məlumat, göz, Hamilelik, hamilə, hamiləlik, ilk tibbi yardım, Kisi, koronavirus, kosmetologiya, körpə, Menstruasiya, orqanizm, orqazm, Psixologiya, PSİXOLOQ, Pəhriz, qadın, Qadın sağlamlığı, qadın xəstəlikləri, Qaraciyər, RESEPT, saç, Sağlam, Sağlam qida, Sağlamlıq, seks, Sevgi, sidik, skolioz, sümük, xalq təbabəti, Xərçəng, Ürək, İntim\nSaytda yerləşdirilmiş bütün materiallar diaqnoz qoymaq və ya özünü müalicə etmək üçün nəzərdə tutulmayıb. Məlumatlar yalnız maarifləndirici xarakter daşıyır.\nBakı şəh,Gənclik metrosu yaxınlığı\n© Copyright 2016. All rights reserved. Made by mvmedia.az


“KAMAZ” SÜRÜCÜSÜ NECƏ ŞÖBƏ MÜDİRİ OLDU? | Analoq.az\nAna səhifə/Ölkə/“KAMAZ” SÜRÜCÜSÜ NECƏ ŞÖBƏ MÜDİRİ OLDU?\nAzərbaycanda bəzi məmurların şəxsi işlərində qeyd olunan diplomlarının şübhəli olduğuna dair məsələlər mütəmadi olaraq gündəmdə olub. Hətta sabiq deputatlar arasında da belə diplomlara sahib olanların olduğu da deyilir.Qeyd edək ki, belə hallar təkcə, Azərbaycanda deyil, dünyanın bəzi ölkələrində də baş verir. Məsələn, hələ Əhmədinejat İranın prezidenti olan zaman təyin etdiyi Daxili İşlər nazirinin Harvardın məzunu olduğu deyilsə də, sonradan aparılan araşdırmalar zamanı məlum olmuşdu ki, sabiq nazirin diplomu saxtadır. Elə Rusiyada da belə hallar az olmayıb. Amma Azərbaycan deyəsən, bu məsələdə də çoxlarını geridə qoymaqdadır.JAMAZ.İNFO-ya daxil olan məlumata görə, Sumqayıt Şəhər İcra Hakimiyyətinin Tikinti Şöbəsinin hazırkı müdiri Adil Xudadatov da belələrindən hesab oluna bilər. Bir vaxtlar “Kamaz” markalı yük maşınının sürücüsü olan sözügedən şəxs gözlənilmədən Abşeron İcra Hakimiyyətində yüksək vəzifəyə gətirilib. Təbii ki, həmin vaxt rayonun icra başçısı olan Zakir Fərəcovun dəstəyi sayəsində. Lakin bu dəstəyin ona hansı səbəbdən və məqsəddən dolayı verildiyi məlum deyil.


"Hara istəyirlər göndərsinlər, amma Ermənistan daxilində. Bizim uşaqlarımızı zorla maşına oturdurlar, bu, bizim üçün yolverilməzdir", - deyə hərbçilərdən birinin atası bildirib.\nBAKI, 25 fevral — Sputnik. Ermənistan Müdafiə Nazirliyi önündə Azərbaycanın Dağlıq Qarabağ bölgəsində xidmət aparan əsgərlərin onlarla valideyni etiraz aksiya keçirir. Sputnik Ermənistan xəbər verir ki, valideynlərdən bəziləri övladlarının Qarabağdan geri qaytarılmasını, digərləri isə məzuniyyətə gəlmiş uşaqlarının Qarabağa aparılmasının qarşısını almağa çalışır.\nHərbi hissədən qaçmış əsgərlərin valideynləri Ermənistan Müdafiə Nazirliyinin önünə gəlib.\n"Mən övladımın Qarabağda xidmət aparmasını istəmirəm. Hara istəyirlər göndərsinlər, amma Ermənistan daxilində. Bizim uşaqlarımızı zorla maşına oturdurlar, bu, bizim üçün yolverilməzdir", - deyə hərbçilərdən birinin atası bildirib.\nErmənistanda hərbi hissələrdən birində insident yaşanıb. Sputnik Ermənistan xəbər verir ki, müddətli xidmət edən əsgərlər məzuniyyətdən sonra xidmətə qayıtmaq istəməyiblər.\nBelə ki, fevralın 23-ü bir qrup hərbçi və onların valideynləri əsgərlərin daimi dislokasiya yerlərinə qayıtmasına mane olmağa çalışıb. Nəticədə hərbi hissənin ərazisində qarşıdurmalar yaşanıb, bəzi hərbçilər isə vəziyyətdən istifadə edərək hərbi hissəni özbaşına tərk ediblər.\nHərbi hissə komandanlığı xidməti araşdırma başladıb, dezertir əsgərləri hərbi polis axtarır, onların barəsində cinayət işləri başladılıb.\nErmənistan Müdafiə Nazirliyi baş verənləri qınayır və vətəndaşları Silahlı Qüvvələrin döyüş qabiliyyətini təhdid altına alan və post-müharibə dövründə hərbi hədəflərin yerinə yetirilməsinə mane olan bu cür aksiyalardan çəkinməyə çağırır.


"Azərişıq" Qəbələdə yeni elektrik şəbəkəsi istifadəyə verdi » Azia.az\nQəbələ şəhərində “Azərişıq” ASC-nin daxili vəsaiti hesabına yeni inşa edilmiş 35/10 KV-luq 2X10MVA “Qəbələ” yarımstansiyası, Şimal-Qərb RETSİ-nin Elektrik Şəbəkəsi və Qəbələ Elektrik Şəbəkəsinin ofis binası istifadəyə verilib.\nASC-dən Lent.az-a verilən məlumata görə, binaların açılış mərasimində iştirak edən “Azərişıq” ASC-nin rəhbər şəxsləri son illər ölkəmizin hər yerində elektrik enerjisi təchizatı sisteminin yenidən qurulduğunu, yaşayış məntəqələrinin dayanıqlı və keyfiyyətli elektrik enerjisi ilə təchizatı istiqamətində məqsədyönlü işlər görüldüyünü qeyd edib.\nMəlumat verilib ki, yeni tikilən bu yarımstansiya Qəbələ şəhərinin elektrik enerjisi ilə dayanıqlığını tam təmin edəcək. Yarımstansiya müasir elektrik avadanlıqları ilə təchiz edilib. Qapalı şəraitdə fəaliyyət göstərəcək yarımstansiyada bütün təhlükəsizlik tədbiləri üçün hər cür şərait yaradılıb. 35 KV-luq “Qəbələ” yarımstansiyası SCADA sisteminə qoşulub.\nBundan əlavə Qəbələ, Şəki, Oğuz, Balakən, Zaqatala, Qax, İsmayıllı və Şamaxı rayonlarının elektrik şəbəkələrini əhatə edən Şimal-Qərb RETSİ-nin Elektrik Şəbəkəsi və Qəbələ Elektrik Şəbəkəsi əməkdaşlarının səmərəli iş fəaliyyəti üçün iki mərtəbəli ofis binasında hər cür şərait yaradılıb, xidmətlər energetika sahəsinin avadanlıqları ilə yanaşı, kompyuter texnikası və internetlə təmin olunub. Ayrı-ayrı fəaliyyət sahələrini nəzərə alaraq binada abonentlərin ərizə və şikayətlərinin qəbulu, satış, qəza xidməti, maliyyə-mühasibatlıq məsələləri üçün otaqlar yaradılıb. İş otaqları ilə yanaşı binada yemək və istirahət otaqları da təşkil edilib. Şimal-Qərb RETSİ-nin Elektrik Şəbəkəsi və Qəbələ Elektrik Şəbəkəsinin nəqliyyat təsərrüfatı da yenidən qurulub, yeni inzibati binanın həyətində avtomobillərin təmiri üçün şərait yaradılıb. Binanın ətrafında abadlıq işləri görülüb, yaşıllıq zolağı salınaraq dekarativ ağaclar əkilib.\nHazırda “Azərişıq” ASC tərəfindən regionlardakı elektrik şəbəkələrində yenidənqurma işləri davam etdirilir, yeni inzibati binalar inşa edilir. 2016-cı il ərzində daha 20-ə yaxın rayonda abonentlərə xidmət göstərən bu cür yeni və müasir ofislər tikilərək istifadəyə veriləcək.\nİcra başçısı: Tərtərdə məcburi köçkünün evinə mərmi düşüb, 5 ev tamamilə da ...\nGüclü külək Şimal regionunda fəsadlara səbəb oldu\nAğdamda son durum - artilleriya atəşilə dağılan yarımstansiya bərpa olunur


Yola qezalarında 2 nefer öldü - Azadliq Xeber\nYola qezalarında 2 nefer öldü\nYola qəzalarında 2 nəfər öldü\n18.01.2016 / 13:56 xeber –\nYanvarın 17-i saat 15 radələrində, Xəzər rayonu Buzovna qəsəbəsi ərazisində Sabirabad rayon sakini, 1974-cü il təvəllüdlü Hüseyn Həsənov idarə etdiyi «Mercedes» markalı avtomobillə Lerik rayon sakini, 1993-cü il təvəllüdlü Alqayıt Mirzəyevi vurub. Bakı Şəhər Baş Polis İdarəsinin mətbuat xidmətindən Lent.az-a verilən məlumata görə, o, aldığı xəsarətdən hadisə yerində ölüb.\nBundan başqa həmin gün ölümlə nəticələnən daha bir qəza olub. Belə ki, Nizami rayonu Q.Qarayev prospektində Bakı şəhər sakini, 1982-ci il təvəllüdlü Rauf Atakişiyev idarə etdiyi "Lada-Priora" markalı avtomobillə 1948-ci il təvəllüdlü Antonina Kuznetsovanı və 2007-ci il təvəllüdlü Ariana Kuznetsovanı vurub. Nəticədə, Antonina Kuznetsova hadisə yerində ölüb, Ariana Kuznetsova isə xəstəxanaya yerləşdirilib.


"Rusiyaya "Qarabağdan çıx" komandası vermək lazım olacaq" - Rəsul Quliyev\n08 aprel, 2021 10:06\n“Ukraynanın prezidenti Zelenski Putin Rusiyasını açıq mətnlə hədələyir”.\nAzsiyasət.com xəbər verir ki, bunu Azərbaycanın eks-spikeri Rəsul Quliyev deyib. “Birincisi Zelenski Rusiya ilə bağlı “Donbas əyalətində müharibəyə cəhd etsə layiqli cavabını alacaq və biabırcasına məğlub olacaq” bəyanatını verib.\nİkincisi Ukraynanın gələcəyi NATO-nun üzvü olmaqdır qərarıdır.\nPutin tələsik Rusiya tarixində ən “başdanxarab” xarici işlər naziri vasitəsilə Ukraynaya kəskin xəbərdarlıq edib ki, “Ukrayna heç vaxt NATO-nun üzvü ola bilməz, olsa ərazilərini itirəcək” təhdidini edib. Paşinyan isə Putinə iki hədiyə aparır.\nBirincisi Putinin əlaltısı, nökəri olmuş Köçaryana bəraət verdirib, ikincisi Rusiyanın döyüşə yararsız SU-30 təyyarələrini almaq vədini verib.\nPutin Azərbaycan başda olmaqla bütün türk dünyası - Türkiyə, Qazaxstan, Özbəkistan, Türkmənistan və Qırğızıstana nifrət edir, ancaq hələ ki, bu nifrəti reallaşdırmaqdan qorxur. Zaman Rusiyanın əleyhinə işləyir. O hərtərəfli zəifləməkdə davam edir.\nSəbrlə gözləyib vaxtı çatanda Qarabağdan çıx komandası vermək lazım olacaq. Bu məsələdə ümid edirəm Paşinyan Ermənistanı Azərbaycanın yanında olacaq”.


İlham Əliyev pensiyalarla bağlı MÜHÜM SƏRƏNCAM İMZALADI | Azsabah.com \nPrezident İlham Əliyev "Əmək pensiyasına qulluq stajına görə əlavələr alan əmək pensiyaçılarının sosial müdafiəsi sahəsində əlavə tədbirlər haqqında" sərəncam imzalayıb.\nAZSABAH.COM xəbər verir ki, sərəncam “Əmək pensiyaçılarının sosial müdafiəsi sahəsində əlavə tədbirlər haqqında” Azərbaycan Respublikası Prezidentinin 2022-ci il 8 fevral tarixli 3135 nömrəli Sərəncamının icrasını təmin etmək və əmək pensiyasına qulluq stajına görə əlavələr alan əmək pensiyaçılarının sosial müdafiəsini gücləndirmək məqsədilə qərara alınıb.\nSərəncama əsasən, Əmək və Əhalinin Sosial Müdafiəsi Nazirliyi 2022-ci il yanvarın 1-dək pensiya təyin edilmiş qulluq stajına görə əlavələr alan əmək pensiyaçılarına 2022-ci ildə aylıq əmək pensiyası məbləğinin (qulluq stajına görə əlavələr nəzərə alınmaqla) 10 faizi məbləğində aylıq maddi yardımın hər ay onların pensiyasının məbləği ilə birlikdə ödənilməsini təmin edəcək.\nHəmçinin nazirlik bu sərəncamdan irəli gələn digər məsələlərin həlli üçün zəruri tədbirlər görəcək.\nNazirlər Kabineti isə bu sərəncamın 1-ci hissəsində nəzərdə tutulan maddi yardımın 2023-cü il yanvarın 1-dən etibarən onun şamil edildiyi əmək pensiyaçılarının pensiyalarının tərkibinə daxil edilməsinə dair təkliflərini bir ay müddətində Azərbaycan Prezidentinə təqdim etməlidir.\nHəmçinin Nazirlər Kabineti bu sərəncamın 1-ci hissəsində nəzərdə tutulan maddi yardımın dövlət büdcəsinin vəsaiti hesabına maliyyələşdirilməsi üçün zəruri tədbirlər görməli və irəli gələn digər məsələləri həll etməlidir.\nBu Sərəncamın 1-ci hissəsi 2022-ci il yanvarın 1-dən tətbiq edilir.


Ünvanlı sosial yardım almaq asanlaşdı » BolgeXeber.Com -Bölgələrdən xəbəriniz olsun!\nBolgeXeber.Com » Xəbərlər » Ünvanlı sosial yardım almaq asanlaşdı\nOxunub: 947 Bundan sonra ünvanlı sosial yardım almaq istəyənlər internet vasitəsilə müraciət edə biləcəklər\nBu barədə virtualaz.org saytına Əmək və Əhalinin Sosial Müdafiəsi Nazirliyi ictimaiyyətlə əlaqələr şöbəsinin rəhbəri Elman Babayev məlumat verib.\nE.Babayev deyib ki, ünvanlı dövlət sosial yardımı üzrə Vahid Elektron Müraciət və Təyinat Alt Sisteminin (VEMTAS) yaradılması üçün müvafiq texniki infrastrukturun hazırlanması işləri artıq yekunlaşdırılıb.\nVətəndaşlar tərəfindən ünvanlı dövlət sosial yardımının alınması üçün elektron formada müraciət (ərizə) göndərilməsi üçün proqram təminatı hazırlanaraq ilkin testləşdirmə işlərinə başlanılıb. Bu işlər başa çatdıqdan sonra həmin proqram təminatının pilot rejimdə istifadəyə verilməsi planlaşdırılır.\nProqram təminatı istifadəyə verildikdən sonra vətəndaş ailəsinə ünvanlı dövlət sosial yardımı almaq üçün internet vasitəsilə elektron qaydada müraciət edə biləcək. Müraciət qəbul edildikdən sonra proqram təminatı tərəfindən təyin olunmuş qrafik əsasında müraciətin edildiyi ailənin maddi-məişət şəraitinin müayinəsini aparacaq.\nAilənin maddi-məişət şəraitinin müayinəsi təyin olunmuş müddət ərzində və müvafiq proqram təminatı ilə təchiz edilmiş xüsusi kompüter avadanlıqları vasitəsilə həyata keçiriləcək. Müayinənin nəticələri real vaxt rejimində VEMTAS-a ötürüləcək.\nEyni zamanda ünvanlı dövlət sosial yardımı üçün edilən müraciətə baxılması üçün müvafiq məlumatların “Elektron Hökumət” portalı üzərindən aidiyyəti dövlət qurumlarının informasiya resurslarından real vaxt rejimində əldə edilməsi təmin olunacaq. Əldə olunan bütün məlumatlar ümumiləşdirildikdən və təhlil edildikdən sonra VEMTAS tərəfindən müraciət edən şəxsin ailəsinə ünvanlı dövlət sosial yardımının təyin olunub-olunmaması barədə qərar qəbul ediləcək.


Müdafiə Xətti hüquq müdafiə təşkilatı peşə fəaliyyətlərini yerinə yetirən jurnalistlər-Azərbaycan Televiziyasının operatoru, 1989-cu il təvəllüdlü Sirac Abışovun, Azərbaycan Dövlət İnformasiya Ağentliyinin (AZƏRTAC) müxbiri, 1982-ci il təvəllüdlü Məhərrəm İbrahimovun, Kəlbəcər Rayon İcra Hakimiyyəti başçısının Susuzluq kənd inzibati ərazi dairəsi üzrə nümayəndəsinin müavini Arif Əliyevin işğaldan azad olunmuş Kəlbəcər rayonunun Susuzluq kəndi ərazisində minaya düşərək həlak olması, bundan əlavə dörd nəfər vətəndaşın yaralanaraq müxtəlif dərəcəli xəsarətlər alması ilə bağlı dərin narahatlığını bildirir.\nSusuzluq kəndi Ermənistanla sərhəddən, müxtəlif dövrlərdə fəal hərbi əməliyyatlar aparılan ərazidən 10-12 kilometr aralıda yerləşir, odur ki, bu ərazidə mina basdırılması heç bir halda hərbi əməliyyatlarla əlaqələndirilə bilməz. İlk dəfə deyildir ki, mülki insanlar sərhəddən və ayrı-ayrı zamanlarda aktiv hərbi əməliyyatların aparıldığı ərazilərdən uzaq, istisnasız olaraq dinc əhalinin təsərrüfat fəaliyyəti ilə məşğul olduğu ərazilərdə minaya düşərək həlak olurlar, ağır xəsarətlər alırlar. Ermənistan tərəfinə dəfələrlə olunmuş müraciətlərə məhəl qoyulmayaraq minalanmış ərazilərin xəritəsinin verilməməsi, özünü münaqişənin dinc yolla həll olunmasında səlahiyyətli sayan ölkələrin və beynəlxalq qurumların xəritələrin verilməməsinə anlaşılmaz laqeydliyi təəccüb doğurur. Hərbi əməliyyatlar bitdikdən və əksər ərazilərin minalardan təmizləndiyi elan olunandan sonra yenidən Azərbaycan vətəndaşlarının mina partlayışından zərər çəkməsi minaların qeyri-hərb şəraitində basdırıldığı, bunun isə açıq terror hərəkəti olduğu haqda şübhələrə yol açır, insanlığa qarşı cinayətin araşdırılması zərurətini yaradır.\nMüdafiə Xətti hüquq müdafiə təşkilatı Ermənistan Respublikası rəhbərliyindən, sülhməramlı fəaliyyətini üzərinə götürmüş Rusiya Federasiyasından, münaqişənin həlli ilə məşğul olmalı olan təşkilatlardan minalanmış ərazilərin xəritələrinin dərhal Azərbaycan tərəfinə verilməsini, Ermənistan rəhbərliyindən işğaldan azad olunmuş ərazilərdə dinc əhaliyə qarşı terrora son qoyulmasını tələb edir.\nMüdafiə Xətti - Defense Line


525-ci Qəzet - Həmyerlimizin elmi məqaləsi Yaponiyanın elmi jurnalında\nHəmyerlimizin elmi məqaləsi Yaponiyanın elmi jurnalında\nOxunub: 524 dəfə\nYaponiyanın sərhəd araşdırmaları ilə bağlı məşhur “Japan Border Review” elmi jurnalında həmyerlimiz, Hokkaydo Universitetinin doktorantı, Hokkaydo Universitetinin Xarici Tələbələr Assosasiyasının prezidenti Əlibəy Məmmədovun yapon dilində yazdığı 28 səhifəlik elmi məqaləsi dərc olunub.\nÜmumi 189 səhifədən ibarət olan elmi jurnalın 137-164-cü səhifələrini həmyerlimiz Əlibəy Məmmədovun elmi məqaləsi bəzəyir.\nElmi jurnalda Amerikanın Kaliforniya Universitetinin dünya səviyyəli professoru, siyasi-coğrafiyaşünas John Agnew, Yaponiyanın məşhur hüquq elmləri üzrə professorları Kavakubo Fuminori, Maeda Yukiko kimi şəxslər öz elmi məqalələri ilə çıxış ediblər. Elmi jurnalda yer alan yeganə doktorant tələbə isə məhz həmyerlimizdir.\nƏ.Məmmədov qeyd edib ki, dünya səviyyəli elm adamları, professorlarla eyni jurnalda yer almaq böyük bir uğurdur və bu həmyerlimizi yeni-yeni uğurlara həvəsləndirən əsas amillərdəndir.\n“Japan Border Review” elmi jurnalının baş redaktoru Hokkaydo Universitetinin professoru, sərhəd araşdırmaları elmində (Border Studies) Yaponiyada bir nömrəli elm adamı hesab edilən İvaşita Akihirodur. İ. Akihiro həm də dünya səviyyəli elmi konfrans hesab edilən, hər il dünyanın müxtəlif ölkələrindən yüzlərlə elm adamının qatıldığı Sərhəd Araşdırmaları Assosasiyasının (Association for Borderland Studies) hazırkı prezidentidir.\nSevindirici hal ondan ibarətdir ki, həmyerlimiz Ə.Məmmədovun elmi rəhbəri də məhz İvaşita Akihirodur. Ə. Məmmədov professor İvaşita Akihironun elmi rəhbərliyi altında 2015-ci ildə magistr işini (“Cənubi Kuril adaları problemi və İctimai Rəy” mövzusunda) yazdıqdan sonra, doktorantura pilləsinə irəliləmiş və burada “Dağlıq Qarabağ problemi” ilə “Cənubi Kuril adaları problemi”-nin müqayisəli təhlilini aparır.\nSərhəd araşdırmaları, Konfliktologiya elminə böyük marağı olan Ə.Məmmədovun 2016-cı il Mart ayının 30-da nəşr olunmuş “Japan Border Review” elmi jurnalı üçün yazdığı elmi məqalənin adı “Cənubi Kuril Adaları ilə bağlı Keçmiş Yaponiyalı Ada Sakinlərinin Düşüncələri” olub.\nƏlibəy Məmmədovun elmi məqaləsində qeyd olunmuş əsas məqamları diqqətinizə çatdırırıq.\nÖncə Yaponiya və Rusiya arasındakı ərazi problemi haqqında qısa giriş verdikdən sonra Ə. Məmmədov sırf öz orijinal işi haqqında geniş məlumat verib.\nHəmyerlimiz elmi məqaləsində qeyd edib ki, son 10 ildə həyata keçirilmiş Cənubi Kuril adaları ilə bağlı elmi təhqiqatlarda, bu adalarda yaşamış orta yaş həddi 80 hesab edilən keçmiş ada sakinlərinin düşüncələri və mövqeləri kifayət qədər nəzərə alınmayıb. Bu səbəbdən həmyerlimiz məhz bu problemi ar adan qaldırmaq məqsədilə yaponiyalı keçmiş ada sakinləri ilə anket üsulu ilə sorğu keçirtmək qərarına gəlmiş və bunun nəticələrini elmi cəhətdən təhlil edib. Bu işdə həmyerlimizə Cənubi Kuril Adalarının Keçmiş Ada Sakinləri Birliyinin (Chishima Renmei) idarə heyəti yaxından yardım etmişdir. Sorğu 2014-cü ilin sentyabr ayında həyata keçirilib. Sayı sürətlə azalmaqda olan keçmiş ada sakinlərindən 80 nəfər bu sorğuda iştirak edib. 49 nəfərdən cavab alınıb.\nSorğu Yaponiyanın Hokkaydo adasının Sapporo və Nemuro şəhərlərində keçirilib. Suallar (cəmi 20 sual) həmyerlimiz tərəfindən hazırlanıb. Ada Sakinlərinin Birliyi tərəfindən anketlər ada sakinlərinin evlərinə göndərilmiş və geri toplanıb. Sonra həmyerlimiz tərəfindən nəticələr tam analiz edilib.\nƏlibəy Məmmədovun həyata keçirtdiyi sorğunun nəticələri onu göstərib ki, keçmiş ada sakinlərindən 84 faizi Cənubi Kuril adalarının hamısının (İturup, Kunaşir, Şikotan, Habomai) onlar üçün əhəmiyyətli olduğunu qeyd ediblər. Onlardan sadəcə 14 faizi Yaponiya hökümətinin Rusiyaya qarşı olan siyasətini dəstəklədiyini bildirib. 65 faiz isə tam əksinə Yaponiya hökümətinin bu siyasətinə qarşı çıxıb. Eyni zamanda cavab verənlərdən 74 faizi Yaponiya hökümətinin “Cənubi Kuril adaları ilə bağlı siyasətini” dəstəkləmədiyini ifadə edib. Bu rəqəmin kifayət qədər böyük mənaya sahib olduğunu vurğulan Ə. Məmmədov bildirib ki, Cənubi Kuril adaları ilə bağlı Yaponiya hökümətinin siyasətinin keçmiş ada sakinləri tərəfindən dəstəklənməməsi hökümət üçün çox mənfi haldır. İctimai rəylə hökümət arasında fikir ayrılığının olması heç də ürəkaçan bir mənzərə deyil.\n25 faiz ümid edib ki, problemin həlli realdır. 24 faiz inandığını bildirib ki, Yaponiya və Rusiya liderləri arasında inam hissinin formalaşdırılması məsələnin həllinə əhəmiyyətli təsirini göstərə bilər.\nSorğuda iştirak edənlərdən sadəcə 39 faizi Yaponiya hökümətinin bütün adaların geri qaytarılması prinsipini dəstəklədiyini ifadə edib. 47 faiz isə tam əksinə bu siyasəti dəstəkləmədiyini bildiriblər. Keçmiş ada sakinlərindən sadəcə 49 faizi bu adalara geri qayıdıb yaşamaq istədiyini qeyd edib. Orada yaşaya bilməyəcəklərinə səbəb kimi isə yaşam şəraitinin aşağı səviyyədə olmasını və yaşları ilə əlaqədar get-gəlin asan olmadığın,ı eyni zamanda yaşayışlarını Yaponiyanın digər böyük şəhərlərində qurduqlarını, indən sonra geri qayıdıb nə edəcəklərini bilmədiklərini və s misal gətiriblər.\n78 faiz bildirib ki, onlar bu ərazilərdə ruslarla birlikdə yaşamağa hazırdırlar. Adi rusların heç bir günahlarının olmaması və artıq 70 illik bir uzun müddətdə bu ərazilərin orada yaşayan ruslar üçün də vətənə çevrildiyini qeyd etməklə böyük anlayış nümayiş etdiriblər.\nSonda həmyerlimiz vurğulayıb ki, hazırkı şərtlər altında Yaponiya və Rusiya arasında olan ərazi problemini həll etmək çox qəliz məsələdir. Yaponiya hökümətinin apardığı siyasətlə, keçmiş yaponiyalı ada sakinlərinin mövqelərində kifayət qədər fərqlər mövcuddur. Belə bir təsəvvür yaranır ki, keçmiş yaponiyalı ada sakinlərinin ərazi problemində tutduqları mövqe, Yaponiya hökümətinin tutduğu mövqedən daha aydın və realdır. Bütün bunları və digər faktları nəzərə almaqla həmyerlimiz sonda qeyd etmişdir ki, artıq Yaponiya höküməti olaraq bütün 4 adanın geri qaytarılmasını Rusiyadan tələb etmək mənasız və lazımsız bir iddia olardı.\nƏ.Məmmədov problemin həlli üçün real variantın aşağıdakı kimi olduğunu düşünür.\nYaponiya Rusiyanın təklif etdiyi iki adanın Şikotan və Habomai ilə razılaşır və əvəzində dəniz ərazisinin 50-50-yə bölünməsini tələb edir. Həmyerlimizin fikrinə görə rəsmi Yaponiya və keçmiş ada sakinləri üçün quru ərazidən daha çox dəniz ərazisi daha əhəmiyyətlidir. Bu ərazilər dəniz məhsulları ilə zəngindir. Bu təklifə\nRusiya yox deməz, Yaponiya cəmiyyətində də böyük əks-səda doğurmaz.\nOnsuz da Yaponiyada adi insanlar bu problemə maraq göstərmirlər.\nOnu da qeyd edək ki, elmi jurnalda həmyerlimizin elmi məqaləsinin çapına icazə üçün təxminən 1 il vaxt tələb olunub. İlk öncə elmi rəhbəri, daha sonra elmi mərkəzdən olan daha bir professor uyğun bildikdən sonra gizli yoxlama üçün daha iki professor elmi işi yoxlamış və gizli səsvermə ilə qəbul ediblər.\nBundan sonra elmi jurnalın redaktorları tərəfindən daha bir neçə dəfə iş redaktə edilib və çapa hazır vəziyyətə gətirilib. Həmyerlimiz bildirmişdir ki, növbəti elmi işini Dağlıq Qarabağla bağlı yazmaqdadır. Yaponiyanın elm dünyasında Azərbaycanın tanınması böyük bir uğur olardı.


“SOCAR-ın Türkiyəyə investisiyalarının məbləği 15 mlrd. dolları ötüb” - Zaur Qəhrəmanov | AzPolitika — onlayn siyasi-ictimai qəzet\n“SOCAR-ın Türkiyəyə investisiyalarının məbləği 15 mlrd. dolları ötüb” - Zaur Qəhrəmanov\nDərc olunub: 20/09/2019 - 12:29\nAzərbaycan Dövlət Neft Şirkəti (SOCAR) “Petkim” neft-kimya kompleksini aldıqdan sonra (2008-ci il) şirkətin Türkiyəyə investisiyalarının həcmi 15 mlrd. dolları ötüb.\n“Report” “Hürriyet” qəzetinə istinadən xəbər verir ki, bunu Azərbaycan Dövlət Neft Şirkətinin (SOCAR) Türkiyədəki törəməsi - “SOCAR Turkey Enerji A.Ş”nin baş icraçı direktoru Zaur Qəhrəmanov bildirib:\n“Türkiyəyə investisiyalarımız davam edir və ümumilikdə sərmayələrin həcminin 19,5 mlrd. dollara çatdırılması nəzərdə tutulur”.\nO qeyd edib ki, təkcə “Petkim”ə ildə 100 mln. dollar investisiya yatırılır. Z. Qəhrəmanov “Petkim”in 51%-nin alınması üçün ödənilən məbləğdən başqa kompleksə indiyədək yatırılan investisayanın 1 mlrd. dollara çatdığını deyib. “Petkim” Türkiyənin neft-kimya məhsullarına tələbatının 20%-ni təmin edir. Kompleksdə istehsal edilən 60 növ məhsulu əksəriyyəti kiçik və orta sahibkarlıq müəssisələri olmaqla 6 min sənaye müəssisəsi istifadə edir”.\nZ. Qəhrəmanov STAR neft emalı zavodundan da danışaraq qeyd edib ki, bu zavod 6,3 mlrd.dollar investisiya ilə həyata keçirilib, zavod ildə 10 mln. ton xam neft emal gücündədir: “STAR zavodu üçün hazırda Rusiya və İraqdan xam neft alınır". O xatırladıb ki, STAR neft emalı zavodu Türkiyənin kəsirini ildə 1,5 mlrd. dollar azaldacaq. “SOCAR Turkey” rəhbəri neft məhsullarının saxlanması üçün 600 mln. dollar məbləğində əlavə investisiya həyata keçirildiyini bildirib. Z. Qəhrəmanov STAR zavoduna yatırılan investisiyanın 11-13 il sonra geri qaytarılacağını deyib.\n“SOCAR Turkey” rəhbəri şirkətin digər investisiyası- limandan da danışaraq xatırladıb ki, 2010-cu ildə "Petlim Limancılık” yaradılıb, 400 mln. dollarlıq investisiya ilə istismara verilən liman bu il mart ayından “SOCAR Terminal” adlandırılmağa başlanıb.\nZ. Qəhrəmanov Azərbaycan qazının Türkiyəyə və buradan Avropaya nəqlini nəzərdə tutan Trans-Anadolu Təbii Qaz Kəməri (TANAP) layihəsindən də danışaraq bildirib ki, layihə 7 mlrd. dollar investisiya ilə həyata keçirilib: “TANAP-la 2018-ci ilin iyun ayından Türkiyəyə qaz nəqlinə başlanılıb və bu ilin sonunadək kəmərlə qaz nəqlinin 4 mlrd. kubmetrə çatdırılması gözlənilir”.


"Qırmızı küçə"nin qızları » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 18-04-2012, 14:04\nŞərhlər: Baxılıb: 3244\nSəs ver: Amsterdamın dünya tərəfindən məşhur bölgəsi olan "Qırmızı Küçə"dən xəbər verən Almanyanın Spiegel Jurnalı, təəccüblü bir gerçəyə çatdı.\nFahişəliyə qarşı mübarizə, "Stoploverboys (aşiq cavanları dayandırın)" adlı kampaniya, fahişəliklə çalışanları və itən gənc qızların həyatlarını izah edən filmlərlə də dəstəkləyir. Qurbanlardan Maria Mosterd, saxta aşiq cavanların tələsini belə izah edir: "Ona güvəndim. Asılılıq kimi idi. Onsuz özümü tanıya bilmirəm belə. Onunla böyüdüm kimi bir şey." NoName\nloading... Cinsiyyətini dəyişən məşhur saqqallı şəkilini paylaşdı


iPhone 7 üçün 5 alternativ naqilsiz qulaqlıq | Technote\niPhone 7 üçün 5 alternativ naqilsiz qulaqlıq\n08.05.2017 0 PAYLAŞIM 5675 OXUNMA\niPhone 7 modellərinin tanıtımından sonra ən çox müzakirə olunan mövzulardan biri də yeni modellərin qulaqlıqları oldu. Belə ki, bəziləri yeni qulaqlıqların quruluşunu mənfi qarşılasa da "Apple " yenə standartlardan kənara çıxaraq Lightning girişinin daha uyğun olduğunu bildirdi. Belə ki, bir çox istifadəçiləri narahat edən əsas ünsürlərdən biri də qulaqlıqların keyfiyyət və qiyməti olmuşdu. Bu yazıda naqilsiz və iPhone modellərinə alternativ olacaq qulaqlıqları sizlərə təqdim edirik.\niPhone 7 təqdimatı ilə birlikdə tanıtılan Beats ailəsinin yeni naqilsiz qulaqlıqları musiqi dinləyənlər üçün uyğun seçim ola bilər. Xüsusilə "Beats "ın, "Apple "ın tərkibində yer alması ilə dizayn və rəng baxımından seçimlərdə iPhone və MacBook modelləri ilə paralellik göstərir. Belə ki, Beats ailəsi qulaqlıqlarının yeni modellərindən olan Beats X 150$, PowerBeats 3 isə 200$ təşkil edir. Bunlar arasında ən bahalı olanlar isə Solo 3 modelidir ki, dəyəri 300$ olaraq təyin olunub.\n2. Jabra - Move Wireless\nMəşhur qulaqlıq istehsalçılarından "Jabra "nın son modeli olan Jabra MoveWireless, qiymət və performans indeksindən yüksək qiymət alacaq modellər arasındadır. Move Wireless qulaqlığının qiyməti təqribən 100$ təşkil edir.\n3. PHILIPS - SHB3185BK Wireless\nNaqilsiz qulaqlıq axtaranlar üçün bir qədər ucuz alternativ sayılan bu model təqribən 72$ təşkil edir. Amma musiqi performansı baxımından digərləri ilə müqayisədə zəif modeldir.\n4. Plantronics - Backbeat Fit\nQulaq içi qulaqlıq istəyənlər üçün ön plana çıxan Backbeat Fit modeli bir qədər Beats X-la oxşarlıq təşkil edir və qiyməti təqribi olaraq 133$-dır.\nBazarda xüsusi yer alan JBL modeli qiymət etibarilə üst model seqmentləri geridə qoysa da, performans baxımından xüsusi ilə seçilir və qiyməti təqribi olaraq 100$ olaraq təyin olunub.\nYeni model iPhone-lar yeni dəb ortaya qoysa da bunun davamlı olacağı gözlənilir.


İsti havada içilməli ƏN YAXŞI 5 İÇKİ » Lunar.az\nİsti havada içilməli ƏN YAXŞI 5 İÇKİ\nİsti havada insan çox tərləyir, maye itirir və bu da susuzlaşmaya səbəb olur. Susuzlaşma zamanı qan daha qatı olur ki, bu da ürək-damar, sinir sistemi və böyrəklər üçün olduqca ziyanlıdır. Qatı qan ürək və böyrəklərə olan yükləməni, damarlarda trombların əmələ gəlmə riskini artırır. Həmçinin maye ilə birlikdə insan vacib mineralları və bir çox vitaminləri də itirir. Bu səbəbdən isti havada mayenin daim bərpası olduqca vacib məsələyə çevrilir. İlk növbədə demək lazımdır ki, spirtli içkilər, şirin qazlı içkilər, qəhvə və çay orqanizmdə mayenin itkisini bərpa etmir. Bu səbəbdən isti havada bu içkilərin istehlakını minimuma çatdırmaq lazımdır.\n1. Adi təmiz qazsız su. Gün ərzində təxminən 1,5-2 l su için.\n2. Mineral sular (müalicəvi mineral sular olmamalıdır - onlar hər insana uyğun gəlmir və onları həkim təyin etməlidir). Mineral sular bir çox vacib mineral duzları ilə zəngindir.\n3. Limon şirəsi əlavə olunmuş su. 1 stəkan suya 1 ç.q. limon şirəsini əlavə edin. Bu, suda həll olunan C vitamininin itkisinə mane olur. C vitamini ən vacib vitaminlərdən biridir və orqanizmdə gedən bir çox proseslərdə iştirak edir.\n4. Ayran. Orqanizmi kalsium duzları ilə təmin edir, susuzluğu çox yaxşı azaldır.\n5. Quru meyvələrdən dəmləmə. 1 ovuc kişmiş, 5-6 ərik qurusu, 5-6 qara gavalı qurusu götürülür, yaxşı yuyulur, axşamdan səhərə qədər termosda 1 l isti suda dəmlənilir, səhər içilir. Bu dəmləmə orqanizmi bir çox mineral duzlar ilə təmin edir. İlk növbədə bu kalium duzlarıdır ki, bu maddə ürəyin normal fəaliyyəti üçün olduqca vacibdir.\nQanazlığından əziyyət çəkənlər bu meyvəni mütləq yesin - 9 FAYDASI\nHansı qidaları acqarına yemək orqanizm üçün zərərlidir?


Anna Həmidova və Dmitri Çapligin ən sərrast həndbolçular olub - Olimpiya Idman NövləriOlimpiya Idman Növləri\n30 aprel 2018 / 20:20 Baxış sayı: 504\nAzərbaycan çempionatının ən sərrast həndbolçuları müəyyənləşib. Allsport.az saytı xəbər verir ki, qadınlarda rəqib qapılarına ən çox yol tapan Anna Həmidova olub.\n“Qarabağ”ın hücumçusu 157 dəqiq zərbənin müəllifidir. “Gənclərbirliyi”dən Kamilla Bayramova 105 qolla 2-cidir. “İdman Akademiyası”nın üzvü Yuliya Deryabina (104) 3-cüdür.\nKişilərin superliqasında 105 qolla “Təhsil”in oyunçusu Dmitri Çapligin bombardir olub. Onun komanda yoldaşı Sergey Dubovik 84 dəfə fərqlənib. “Bakı”nın üzvü Sabir Nəzərəliyev 78 qolla 3-cü yerdə qərarlaşıb.


Plastik əməliyyat etdirən meyxanaçı Samirəyə sevgilisi baş çəkdi - FOTO » Median.Az - Bütün xəbərlər bir ünvanda\nPlastik əməliyyat etdirən meyxanaçı Samirəyə sevgilisi baş çəkdi - FOTO\nMəşhur meyxanaçı Samirə Yusifqızı cərrahi əməliyyat keçirib.\nMedian.Az oxu.az-a istinadən xəbər verir ki, sənətçi qarnındakı piyləri çıxartmaq üçün cərrah masasına uzanıb. O, abdomoplastika yolu ilə o qarnındakı artıq piylərdən azad olub. Meyxanaçı şəxsi “Instagram” hesabında xəstəxanadan fotolar paylaşıb.\nPalataya köçürülən Samirə özünü yaxşı hiss etdiyini, əməliyyatın uğurlu keçdiyini bildirib. Yaxınları xəstəxanaya gələrək ona baş çəkiblər. Onlar arasında sənətçinin sevdiyi şəxs də olub. Yusifqızı həmin şəxslə birgə fotosunu paylaşaraq, onun üzünü ürək işarəsi ilə bağlayıb.\nQeyd edək ki, Samirə Yusifqızı bir müddət öncə şəxsi həyatı ilə gündəmə gəlib. O, yaşca özündən kiçik şəxslə münasibətdə olduğunu söyləyib.\n533 07.10.19 20:21


Millimiz İspaniya, Fransa və Rumıniyaya qarşı - » SportFM.Az - İdman xəbərləri\n00:47 Cümə axşamı\nMillimiz İspaniya, Fransa və Rumıniyaya qarşı - Avropa Liqası\nVoleybol üzrə Avropa Liqasının 2021-ci il mövsümünün püşkü atılıb.\nSportfm.az xəbər verir ki, Azərbaycan bu dəfə yalnız qadınların turnirində təmsil olunacaq.\nMillimiz Qızıl Avropa Liqasında gücünü sınayacaq. Komandamız "A" qrupunda yer alıb. Yığmamız İspaniya, Fransa və Rumıniya ilə mübarizə aparacaq. Qrup oyunlarının birinci dövrəsinə gələn il mayın 28-30-da Rumıniya, ikinci dövrəsinə iyunun 4-6-da Fransa ev sahibliyi edəcək.\nReqlamentə əsasən, qrup qalibləri “Dördlər finalı”na yüksələcək. Onlara həlledici mərhələdə ev sahibi Bolqarıstan da rəqib olacaq. Yarımfinal və final matçları iyunun 18-20-nə təsadüf edəcək. Əgər bolqarlar birinci yerin sahibi kimi mərhələ adlayarsa, ən yaxşı ikinci pillənin sahibi onlara qoşulacaq. Qızıl Avropa Liqasının finalçıları isə gələn il keçiriləcək FIVB Çelenc Kubokundan iştirak hüququna yiyələnəcək.\n#Avropa, #sahibi, #gələn, #Rumıniya, #Qızıl, #birinci, #dvrəsinə, #Fransa, #ikinci, #iyunun, #edəcək, #Liqasının, #Yarımfinal, #mərhələdə, #Bolqarıstan, #rəqib, #həlledici, #olacaq, #Voleybol, #matları\nYığmamızın rəqibləri məlum oldu - Avropa çempionatı\nMilli komandamızın rəqibləri məlum oldu\nAzərbaycan millisi Gürcüstan yığması ilə qarşılaşacaq\nAzərbaycan yığması "Dördlər finalı"na adlaya bilmədi\nUkrayna yığmasının yekun heyəti açıqlandı\nPüşk atıldı: Azərbaycan Portuqaliya və Ukrayna ilə eyni qrupda\nYığmamız Rusiya, Portuqaliya və Rumıniya ilə eyni qrupda


17:48 27 May 2022\nI Bakı Beynəlxalq Piano Festivalının sondan əvvəlki günü tamaşaçıların yaddaşında Lüdviq van Bethovenin piano, alt və skripka üçün üçqat konserti ilə yadda qalıb.\nMetbuat.az xəbər verir ki, konsertdə əsərləri Züleyxa Usubova, Rövşən Əmrahov və Əyyub Əliyev ifalar ediblər.\nPianoçu Züleyxa Usubova Dövlət Akademik Opera və Balet Teatrında balet müşayiətçisi kimi fəaliyyət göstərir. Beynəlxalq və respublika müsabiqələrinin laureatı. 9-cu və 10-cu Beynəlxalq Qəbələ Festivallarının iştirakçısıdır.\nSkripkaçı Rövşən Əmrahov Musiqi Akademiyasının, daha sonra Finlandiyada Turku Konservatoriyasının professoru Aleksandr Vinnitskinin sinfində tələbə olub. Əmraxov Pavel Kotla və Nevil Marriner kimi dirijorlarla işləyib. Hazırda Qara Qarayev adına Azərbaycan Dövlət Kamera Orkestrinin aparıcı solistlərindən biridir.\nViolonçel ifaçısı Əyyub Əliyev hazırda bir çox orkestrlərdə və müxtəlif musiqi layihələrində çıxış edir. Əyyub respublika müsabiqəsinin laureatıdır və dünya şöhrətli musiqiçi Mstislav Rostropoviçdən ustad dərsləri alıb.\nQeyd edək ki, festival Mədəniyyət Nazirliyinin təşkilatçılığı ilə mayın 20-dən 27-dək davam edib.


"Capital Economics": Türk lirəsi ölkənin yüksək cari balans kəsirinə qarşı həssas valyutadır | Report.az\n"Capital Economics": Türk lirəsi ölkənin yüksək cari balans kəsirinə qarşı həssas valyutadır\n"Capital Economics": Türk lirəsi ölkənin yüksək cari balans kəsirinə qarşı həssas valyutadır Türkiyənin cari balansında kəsir 2016-cı ildə 32,6 mlrd. ABŞ dolları təşkil edib\n24 Fevral , 2017 20:13\nBakı. 24 fevral. REPORT.AZ/ "Capital Economics" makroiqtisadi araşdırma şirkəti inkişaf etməkdə olan ölkələrin valyutalarının çoxunun bu il ucuzlaşacağını bildirib.\n"Report" "Bloomberg" agentliyinə istinadən xəbər verir ki, bu barədə "Capital Economics"in analitiki Oliver Cons (Oliver Jones) tərəfindən hazırlanan hesabatda məlumat yayılıb.\nHesabatda həmçinin, Meksika pesosunun ABŞ Prezidenti Donald Trampın bu ölkəyə sərt davranışları səbəbindən qorunmadığı qeyd olunub. Bununla yanaşı, Çili pesosu və Peru solunun mis və dəmir qiymətlərinin qlobal əmtəə bazarlarında düşməsi səbəbindən ucuzlaşacağı, Cənubi Afrika Respublikası randının və Türk lirəsinin isə bu ölkələrin cari balanslarında ciddi kəsirə qarşı həssas olduqları hesabatda öz əksini tapıb.\nTürkiyənin cari balansında kəsir 2016-cı ilin yekununa görə, 32,6 mlrd. ABŞ dolları olub. Həmçinin hesabatda Şərqi Avropa ölkələri valyutalarının avro ilə sıx əlaqədə olduqlarından zəifləyəcəkləri qeyd olunub. Hesabatda avronun 2017-ci ilin sonuna qədər dollarla müqayisədə paritetdən aşağı düşəcəyi deyilib.\nQeyd edək ki, hazırda TRY/USD məzənnəsi 3,58 səviyyəsində yer alıb. 2017-ci ildə dolların Türkiyədə maksimal məzənnəsi 3,9423, ən aşağı həddi isə 3,5234 olub.


Bunu et və bir həftəyə inanılmaz dərəcədə arıqla! – Alimlər təsdiqlədi\nƏsas səhifə / Tibbi məlumatlar / Bunu et və bir həftəyə inanılmaz dərəcədə arıqla! – Alimlər təsdiqlədi\nProktolog.az xəbər verir ki, bir çoxları xüsusən yay məzuniyyətindən əvvəl artıq çəkidən azad olmaq istəyir.\nAlimlər piylənməyə qarşı mübarizəyə və çəkinin optimallaşdırılmasına yönələn müxtəlif üsul və sistemləri dəfələrlə bütün dünyaya təqdim ediblər. Alimlərin işləyib hazırladıqları yeni üsul kardiosistemə istiqamətlənən kompleks hərəkətlərdən ibarətdir. Müntəzəm qaçış və üzgüçülük məşğələləri qarın nahiyəsində piylərin azalmasına kömək edə bilər. Alimlər qeyd edirlər ki, bununla yanaşı, fiziki hərəkətləri seçərkən şəxsi parametrlər və orqanizmin xüsusiyyətləri mütləq nəzərə alınmalıdır.\nƏn qədim şəfa üsullarından biri – Masaj\nMasaj bəlkə də ən qədim şəfa üsuludur və tarixboyu bütün mədəniyyətlərdə ondan istifadə edilib. Yunan alimi Hippokratın "anatrpsis"…


Xitozan #208879 - Bul.az\nYerləşdirilib : May 15, 2017\nBaxılıb : 281\nID : #208879\n«Xitozanın» tətbiq edilməsi insan orqanizminin bioloji tarazlığını, təmizlənmə, mübadilə proseslərinin, orqan və sistemlərin funksiyalarının tənzimlənməsi yolu ilə bərpa edilməsinə imkan verir. İSTİFADƏ ÜÇÜN GÖSTƏRİŞ:\n1. Xərçəng xəstəliklərinin yatırılması məqsədi ilə məlumdur ki, xərçəng xəstəliyinə tutulmuş insanlar çəkilərini tez itirirlər. Belə ki, xərçəng hüceyrələrinin təsiri insan orqanizmində, qan zərdabında dəmirin səviyyəsinin azalmasına və nəticə etibarı ilə azqanlılığa gətirib çıxaran toksin boşaldır. 2. Xolesterinin səviyyəsinin azalması üçün.\n3. Qan təzyiqinin aşağı salınması üçün. 4. Diabetin profilaktikası ilə bağlı səmərəli vasitə kimi. 5. Yanıqların, travmaların müalicəsi, yaraların sağalma prosesinin sürətləndirilməsi üçün: Xitozan –dan hazırlanmış süni dəri ayrılma reaksiyası vermir. 6. Qaraciyərin funksiyasını yaxşılaşdırmaq üçün. 7. Turş mühiti sabitləşdirmək üçün . 8. İmmuniteti artırmaq üçün. 9. Qurşaq və bel nahiyyəsində ağrıları götürmək üçün. Nazik arteriyaların genişlənməsi və qan axınının artması hesabına ağrılar itir, çünki «qan durğunluğu» aradan qaldırılır (yəni ki, periferik qan dövranı yaxşılaşır). 10. İstənilən mənşəli baş ağrısının götürülməsi üçün.\nƏlaqə nömrəsi 0554262857\nƏlaqədar şəxs Rahim\nUltrasəs fizioterapiya aparatı\nHemise cavan qalin\n100% Effekli Cene Ucun Maska\nSağlamlaşdırıcı qadın alt geyimi


19 İyun 2021, 09:45\nSabunçu rayon İcra Hakimiyyəti Bilgəh və Nardaran arasında olan “Bağçılar” çimərliyinin qapadılmasının səbəbi kimi ərazidəki antisanitariya ilə bağlı dözülməz vəziyyəti göstərib.\n“Bəzi vətəndaşlar bu çimərliyi intim görüşlər üçün məkana çevirmişdilər. Əyyaşlarla narkomanlar da oraya yığışırdılar. Onlar adətən axşam 20 radələrindən sonra həmin məkana yollanır, orada çadır qurur, çirkin işlərlə məşğul olurdular. Bundan başqa, ərazidə bir neçə zibil konteyneri qoyulsa da, vətəndaşlar onlardan istifadə etmir, zibilləri hara gəldi, atırdılar. Nəticədə ərazi az qala zibilxanaya çevrilmişdi. Sözügedən ərazidən çimərlik qismində istifadəni FHN də yasaqlayıb. Orada dəniz çimmək üçün əlverişli deyil. Dənizdə batma halları çox olurdu. Bu yaxınlarda orada iki gənc batıb. Çimərliyə gələnlər avtomobil ilə yolu kəsərək əsas yolda hərəkətə mane olurdular. İyunun 15-də isə orada yerli sakinlərlə çimərliyə gələnlər arasında dava düşüb, bıçaqlanma olub. Bu səbəbdən də çimərlik ərazisinə giriş bağlanıb”, – deyə verilən açıqlamada bildirilirdi.\n“Yeni Müsavat”a daxil olan məlumatda isə iddia olunur ki, çimərliklərin qapadılması həmin ərazidə, dəniz sahilində dəbdəbəli imarətləri, istirahət mərkəzləri olan oliqarxların özəl maraqlarından doğur. Sabunçu İcra Hakimiyyəti isə bu maraqların təminatçısı rolundan çıxış edib. Əks halda, çimərlikdə asayişi təmin etmək üçün əraziyə polis göndərilə bilər.\n“Yeni Müsavat”a daxil olan məlumatda o da deyilir ki, İcra Hakimiyyətinin çimərliyi qapatma qərarı ərazidə imarətləri, obyektləri olan Hacı Qalib Salahzadənin, iş adamı İsgəndər Xəlilovun, “AzAl” prezidenti Cahangir Əsgərovun, “Aznar” sahibi Fərhad Əhmədovun, Naxçıvan Ali Məclisinin sədri Vasif Talıbovun, deputat Əliabbas Salahzadənin və digər vəzifə daşıyıcıları, milyarderlərin maraqlarına xidmət edir. Belə ki, sadə vətəndaşların sevimli çimərlik məskənlərindən olan Bilgəh və Nardaran qəsəbələri arasındakı çimərlik ərazisinə axın etməsi qeyd edilən şəxslərin istirahətini pozurmuş. Dəniz sahili boyu kilometrlərlə uzanan hasarları arasından çimərliyə doğru 2 adamın zorla gedə biləcəyi ensiz bir yol var. Həmin yoldan aydındır ki, maşınlar bir vaxtlar olduğu kimi – sahilboyu hasarlar olmadığı günlərdəki kimi sahil zolağına çıxa bilmir. Odur ki, çimərliyə gələn sadə vətəndaşlar maşınlarını onların hasarlarının Bakı Dairəvi Yolunun kənar hissəsinə düşən hissəsində saxlamalı olurlar. Yoldakı sıxlığın günahkarı da məhz hasar sahibləridir, sadə vətəndaşlar deyil! Sabunçu İcra Hakimiyyəti isə yolun açılması üçün səy göstərmək əvəzinə sadə vətəndaşları suçlu bilir. Bu cür yanaşma isə daha çox çimərliyi sadə vətəndaşların üzünə bağlayanların maraqları ilə üst-üstə düşür.\nÇimərliyin qapadılması üçün xüsusən 2 şəxsin – Hacı Qalib Salahzadənin və İsgəndər Xəlilovun çaba göstərikləri qeyd olunur. Bildirilir ki, Hacı Qalib Salahzadənin Bilgəh Kardioloji Sanatoriyasına bitişik “Şəbəkə” adlı İstirahət Mərkəzi var. Bilgəh-Nardaran qəsəbələri arasındakı çimərliyin bağlanması nəticəsində əraziyə gələn vətəndaşların böyük bir hissəsi “Şəbəkə”yə üz tutmalı olacaq. Digər tərəfdən də sadə vətəndaşların üzünə bağlanan və kilometrlərlə uzanan dəniz sahili birdəfəlik oradakı imarət sahiblərinin sərəncamına keçəcək.\n27 İyul 2021, 10:35\nBakıda uşaqların futbol meydançasını satan icra başçısını tanıyın: Əziz Əzizova “dur” deyən tapılacaqmı? (FOTO)\n27 İyul 2021, 10:12\n27 İyul 202110:35\n27, İyul - 09:43233\n27, İyul - 09:19232\n27, İyul - 09:22231\n27, İyul - 09:56231\n27, İyul - 08:51230\n25, İyul - 16:132411\n25, İyul - 15:592284\n24, İyul - 11:46862\n15, İyul - 17:102461


ABŞ-da Qarabağda erməni vandalizmini əks etdirən sərgi açılıb | Sosial Xəbər\nHome Qarabağ ABŞ-da Qarabağda erməni vandalizmini əks etdirən sərgi açılıb\nSosialxəbər.az “Report”a istinadən yerli bürosu xəbər verir ki, Nyu-Yorkun qabaqcıl sərgi salonlarından birində baş tutan sərgidə italiyalı fotoqraf Fabrizio Kontinin lentə aldığı, uzun müddət davam edən erməni işğalı nəticəsində Qarabağın maddi-mədəni irsinə dəyən zərərin əks olunduğu fotoşəkillər nümayiş etdirilib.\nSərginin açılışında Azərbaycanın mədəniyyət naziri Anar Kərimov, Azərbaycanın BMT yanında Daimi Nümayəndəsi Yaşar Əliyev, diplomatlar, ziyalılar, ABŞ-da fəaliyyət göstərən Azərbaycan icmasının fəalları və yerli ictimaiyyətin nümayəndələri iştirak ediblər.\nF.Konti İkinci Qarabağ müharibəsindən sonra könüllü olaraq Ağdama getdiyini deyib və bir il ərzində orada lentə aldığı fotoların hekayəsindən bəhs edib. Fotoqraf “Ruhlar şəhəri” adlandırdığı Ağdamda gördüklərindən dəhşətə gəldiyini və Qarabağda ermənilərin insanlığa sığmayan tarixi cinayət törətdiyini deyib. O, viran qalmış yaşayış məntəqələrində və minalanmış torpaqlarda qarşılaşdığı çətin anlardan bəhs edib.\nTəqdimat mərasimində A.Kərimov və Y. Əliyev çıxış ediblər. Natiqlər Azərbaycan reallıqlarını və ermənilərin uzun illər ərzində ölkəmizin tarixi torpaqlarında törətdiyi cinayəti dünya ictimaiyyətinə tanıtdığı üçün fotoqrafa təşəkkür ediblər.\nPrevious articleErməni müxaliflərin dəhşətli ssenarisi – Korotçenko\nNext articleBalakən polisindən əməliyyat: 13 nəfər saxlanıldı


Ağıl “qısalmasın”, şalvar qısalsa da olar\n25 İyul 2015 15:51\nOlanda amma olur. Elə olur ki, ağıl da “qısalır”. Həm də o qədər qısalır ki, çağdaş dünya insanının geyindiyi geyimlərə qarşı müharibə elan edir və bu addımı əxlaq, mənəviyyat keşiyində dayanmaq kimi qələmə verirlər.\nİndiki durumda, indiki qiymətlərlə turizm sektoru ölkəyə mənfəət gətirəcək, ya yox - deyə bilmərəm. Bunu araşdırası böyük bir iqtisadçılar ordusu var. Amma və lakin turizm dövlətin prioritet saydığı sahələrdən biridirsə və lap cüzi inkişafı belə vətən oğlunun cibinin xeyrinədirsə, niyə bunu istəməyək, nədən dəstəkləməyək? Amma dəstəkləməyənlər də var.\nTanıyanlar bilir - bəlkə, zəmanə adamına xas ən zəhləmgedən cəhətlərdən biridi yerlibazlıq. İnsanı kiçildən, xırda sərhədlər daxilində məhdudlaşdıran xüsusiyyətdi. Amma və lakin ta uşaqlıqdan bilirəm ki, nənəmin əsli Təbrizdən olub, sarayın yanındakı məscidin küçəsində ulu babalarımın mülkü olub. Və yaş artdıqca o məkanın cazibəsini daha çox duyuram. Üstəlik, səfər və səyahətlərə də meyilli biriyəm. Bu halda Arazın o tayına getməməyimə səbəb nə? Sadəcə (hər kəsin dini baxışların hörmətlə yanaşaraq) kimsənin şərtinə müvafiq geyim tərzimi dəyişməyi qəbul edə bilmirəm. Bəlkə, zamanı gəlincə, vaxtı yetişincə bu qadağaya alışa da bildim. Amma bu gün çayın o üzündəki vətənə getmək (məhz geyim qadağasına görə) biyara getmək kimi bir şeydi mənim üçün. Qınayanlar olacaq, təbii. Gəl ki, nə var - onu deyirəm, mübaliğəsiz-filansız.\nGeyim islahatları tarixən çox yerdə aparılıb. Ölkələr inkişaf etdikcə dövlət başına gələn islahatçılar həm də məmləkət əhlinin zahiri görkəminə əl gəzdiriblər. Heç uzağa getməyək - bu proses eyni mədəni məkanı paylaşdığımız Rusiyada da baş verib, Türkiyədə də. Ölkədə təhsilin, elmin əsasını qoyan Birinci Pyotr rus mujikini abıra salmaq üçün saqqal vergisi tətbiq edib. 300 il əvvəl rus çarı Avropaya ilk səfərindən sonra bu qərara gəlir ki, rus kişisi də saqqalını təmizləməlidi. Hərçənd xristianların dini kitablarında saqqal saxlamaq məsləhət görülürdü. Padşahın fərmanına əsasən 1698-ci il sentyabrın 11-də keşişlər və din xadimlərindən savayı bütün kişilər saqqallarını qırxmağa məcbur edilirlər. O ara həmin dini kitabların çapı da yasaqlanır. Saqqalını qırxmaq istəməyən sadəcə vergi ödəyəsi olur - saqqal vergisi. Pyotrun bu islahatı daha çox müasirlik və gigiyena ilə əlaqələndirilirsə də, heç şübhəsiz, çarın məqsədi həm də saqqalbazların hesabına xəzinəni doldurmaq idi. Dindarlar isə - qədim yazılara uyğun olaraq - saqqal qırxmağı bir növ Allahın işinə qarışmaq hesab edirdilər. İş iqtisadi sanksiyaya dirənincə vergi verməyin dərdindən saqqalını qırxır rus mujiki.\nTürkiyədə də Mustafa Kamal paşa hakimiyyətə gəlincə ölkə insanını müasirləşdirməyə başlayıb. Aparılan islahatlardan biri də şapka islahatı olub. 1925-ci ildə verilən qərara görə din xadimləri istisna olunmaqla adi vətəndaşların başlarına qoyduğu fəs və əmmamələr qadağan olunur. Atatürk öncə bütün dövlət məmurlarını şapka qoymağa və Avropa stilində geyinməyə məcbur edir. Paşanın bu qərarıyla razılaşmayanlar da tapılır. Mühafizəkarlar etiraz edirlər, insanlar tutulur, edam edilənlər də olur. Faydası olmur amma. Dövlət başçısının qərarı gec-tez qəbul olunur.\n21-ci əsri biz tamam başqa cür təsəvvür edirdik. Filmləri, əsərləri xatırlayın. Xəyal etdiyimiz kosmik dəyişikliklər baş verməsə də, hər şey təkamül qaydalarına görə dəyişib inkişaf etdi. Xub, niyə də olmasın. Bu günün insanı zahirən dəyişibsə, 50-ci illərdəkindən fərqli olaraq qalstuksuz daha rahat nəfəs aldığının, dəniz sahilində şortikdə gəzməyin daha rahat olduğunu anlayırsa, niyə olmasın. Söhbət, təbii ki, iş yerlərindəki geyim tərzindən getmir. Amma asudə vaxtda, sərbəst rejimdə kim nə geyir geyinsin. Kimə nə? İnsanın nə geyindiyinin yox, nə etdiyinin - həyat üçün, insan üçün, inkişaf üçün nə etdiyinin fərqinə varmaq lazım.\nO bir-iki istirahət mərkəzi ki var - şortik geyinməyə qadağa qoyan - hesab edin ki, ölkə barədə arzuolunmaz məlumatın yayılmasına imkan yaradanlardı. Ədəb-ərkan şalvarın uzunluğu ya qısalığı ilə ölçülməz. Təki ağıl, dərrakə “qısa” olmasın. 21-ci əsrdə yaşayırıq, cənablar. Sərhədin o üzündəkiləri də görüb ayaqlaşmağı öyrənmək lazım.\nƏrdoğanın fikirlərini Vaşinqtonu qarışdırdı